Downloaded from YTS.MX
Official YIFY movies site: YTS.MX
Πήγα στην είσοδο.
Είδατε ότι μοίραζαν κάτι καθρεφτάκια, έτσι;
Θα ζητήσω από όλους σας
να τα βγάλετε από την τσέπη σας.
Να τα έχετε στο χέρι.
Θα σου ζητήσω να κάνεις κάτι που έχεις πολύ καιρό να κάνεις.
Να κοιτάξεις τον εαυτό σου κατάματα.
Κοιτάξου.
ΛΕΟΝΑΡΝΤΟ ΚΟΣΙΤΟΡΤΟ 1998
Κοίτα καλά μες στα μάτια σου. Βάλ' το καθρεφτάκι μπροστά σου.
Νομίζω ότι ξέχασες τον εαυτό σου. Συνέχισε να κοιτάς στον καθρέφτη.
Τώρα θα σου διαβάσω αυτό που είπα κάποτε στον εαυτό μου.
Έχετε όλοι καθρέφτες; Αν όχι, κλείστε τα μάτια και φανταστείτε τον καθρέφτη.
Κάθε πρωί, όταν θα ξυπνάω λυπημένος,
θα κοιτάζομαι στον καθρέφτη.
Θα ξέρω ότι έχω καλή καρδιά, γεμάτη αγάπη.
Και πολύ θάρρος για να συνεχίσω.
Θέλω να δώσεις στον εαυτό σου μια τελευταία ευκαιρία.
Είναι εύκολο να μην κάνεις τίποτα. Και να μείνεις στα παλιά.
ΛΕΟΝΑΡΝΤΟ ΚΟΣΙΤΟΡΤΟ ΠΡΟΕΔΡΟΣ
Τώρα σε καλώ να πάρεις μια τελευταία απόφαση,
να τολμήσεις να ανέβεις στην καρέκλα.
Ναι, ανέβα στην καρέκλα σου!
Ανέβα στην καρέκλα σου!
Πάρε αυτήν την τελευταία απόφαση.
Γιατί ο άνθρωπος, κύριοι, γεννήθηκε για να 'ναι ελεύθερος.
Γεννήθηκε για να ολοκληρωθεί.
Αυτή είναι η μόνη σας ευκαιρία!
Η Ιντερπόλ διέταξε τη σύλληψη του Λεονάρντο Κοσιτόρτο,
διευθύνοντα συμβούλου της Generación Zoe.
Έχουμε μπροστά μας ένα σχήμα Πόντσι, μια απάτη.
Η προμήθειά σου αυξάνεται σύμφωνα με πόσους φίλους σου έπεισες.
Πόσοι είναι σήμερα πιο ελεύθεροι;
Ο Κοσιτόρτο διεύθυνε και προωθούσε μια οργάνωση
για τη διάπραξη αναρίθμητων αδικημάτων.
Η δήθεν επιχείρησή του δεν παράγει τίποτα.
Συγκεντρώνει χρήματα, επιστρέφει ένα μικρό μέρος και κρατάει τα υπόλοιπα.
Είναι απλούστατο.
Ποιος έχει τη δυνατότητα να προσφέρει 7,5% μηνιαία απόδοση σε δολάρια;
ΕΙΧΑΝ ΚΥΚΛΟΦΟΡΗΣΕΙ ΦΗΜΕΣ ΠΡΙΝ ΤΗ ΔΙΩΞΗ
Ποιος αγόρασε σπίτι ή αυτοκίνητο φέτος;
- Εγώ! - Εγώ!
Διεθνείς διαστάσεις παίρνει το σκάνδαλο της Generación Zoe.
Δεν είναι μόνο στην Κολομβία. Είναι στο Περού, στο Εκουαδόρ, στις ΗΠΑ.
Στη Γουατεμάλα, στο Μεξικό.
Στην Ισπανία, στην Ιταλία, στη Γερμανία.
Πόσοι είμαστε πιο ευτυχισμένοι;
Τι κρύβεται πίσω απ' τον γκουρού των κρυπτονομισμάτων;
Υπάρχει κάτι; Ή δεν υπάρχει τίποτα;
Στόχος ήταν να δημιουργήσω έναν τρόπο ζωής ως επιλογή.
Γιατί να ζούμε στον κόσμο όπως είναι;
Ασφαλώς πρόκειται για διαφοροποίηση,
για καινοτομία,
κάτι εντελώς διαφορετικό
απ' τον κόσμο που προσφέρει το παραδοσιακό πολιτικό σύστημα,
που σε βάζει σε ένα σπίτι, σε ένα κουτάκι,
σου δίνει έναν μισθό,
και κερδίζεις ό,τι επιτρέπει η αγορά.
Στη Zoe το εισόδημά σου εξαρτάται απ' την προσπάθειά σου.
Με καταλαβαίνετε οι επικεφαλής;
Δραπετεύσαμε απ' το μοντέλο μιας κουλτούρας που σε υποδουλώνει
και μπήκαμε στο μοντέλο της αφθονίας.
ΠΩΛΟΥΝΤΑΙ ΨΕΥΔΑΙΣΘΗΣΕΙΣ: Η ΑΝΟΔΟΣ ΚΑΙ Η ΠΤΩΣΗ ΤΗΣ GENERACIÓN ZOE
Η Βίγια Μαρία είναι μια πόλη που έχει σχεδόν τα πάντα.
ΒΙΓΙΑ ΜΑΡΙΑ ΚΟΡΔΟΒΑ, ΑΡΓΕΝΤΙΝΗ
Ένα εμπορικό κέντρο λείπει.
Είμαστε ένα μεγάλο χωριό.
Εννοείται ότι αν γνωρίσω κάποιον θα βρούμε κοινούς γνωστούς.
Υπάρχει μεγάλη αγοραστική δύναμη,
κυρίως γιατί πολλοί κινούνται με μαύρο χρήμα.
Αν θέλεις μπορείς να εξελιχθείς.
Όπως συμβαίνει σε όλη την πάμπα,
η Βίγια Μαρία βασίζεται στις καλλιέργειες.
Εδώ γίνεται η επεξεργασία του 24% της εθνικής παραγωγής γάλακτος.
Είναι πρώτη σε γαλακτοκομική παραγωγή, ξεπερνώντας τη Σουντσάλες και τη Ραφαέλα.
Υπάρχει βιομηχανία που προσθέτει αξία στις καλλιέργειες.
Κάτι που είναι ενδεικτικό της οικονομικής δύναμης
που υπάρχει στη Βίγια Μαρία και στα περίχωρα.
Ο Λεονάρντο Κοσιτόρτο ήξερε τι ήταν η Βίγια Μαρία, τη γνώριζε.
Για ποιον άλλον λόγο να επισκεπτόταν τη Βίγια Μαρία;
Με λένε Μπελέν.
ΜΠΕΛΕΝ ΘΥΜΑ
Γεννήθηκα εδώ.
Έχω μια επιχείρηση χονδρεμπορίου ρούχων και υποδημάτων.
Εδώ και εφτά χρόνια.
Έχω δύο γιους.
Ίσως λόγω της ζωής που έκανα,
ένιωθα ότι είχα βαλτώσει, ότι δεν άλλαζε τίποτα.
Ένιωθα ότι κάτι μου έλειπε.
Ένιωθα ότι είχα κι άλλα να ανακαλύψω.
Άρχισα να σπουδάζω συμβουλευτική διαβίωσης το 2019.
Ήταν μια ευκαιρία για προσωπική ανάπτυξη.
Είχα ξανά όρεξη, δεν ξέρω, να κάνω όνειρα.
Η οντολογική μέθοδος δίνει τη δυνατότητα να επικοινωνούμε με τους άλλους
και περιλαμβάνει τα πάντα,
να επικοινωνούμε, να ακούμε, να ακούμε ενεργητικά.
Και δεν αφορά μόνο τη μετάδοση πληροφοριών,
αλλά και τη δυνατότητα να λαμβάνεις πληροφορία.
Δάσκαλοί μου ήταν ο Κλάουντιο Άλβαρες και η Σίλβια, η μητέρα του.
Κι αν δουλέψουμε όλοι ομαδικώς,
θα μπορέσουμε να πετύχουμε αυτά τα εξαιρετικά αποτελέσματα.
Πηγαίναμε στο σπίτι της Σίλβια.
Πηγαίναμε δέκα μαθητές.
Το πολύ 15.
Μου πήρε πολύ καιρό να πιστέψω στον εαυτό μου.
Και τώρα που ξέρω...
Η συμβουλευτική διαβίωσης αποτέλεσε ένα ορόσημο που μου άλλαξε τη ζωή.
...να αλλάξουν τα πράγματα.
Μας έμαθαν να βλέπουμε τα πράγματα από άλλη οπτική.
Μάθαμε να σκεφτόμαστε διαφορετικά.
Αφορούσε πάντα την προσωπική αλλαγή, την προσωπική ενδυνάμωση.
Ποτέ την οικονομική.
Όλες αυτές τις πληροφορίες που απέκτησα μέσω της εμπειρίας...
Και όταν τελείωσα το μάθημα και αποφοίτησα,
η Generación Zoe είχε αρχίσει να κάνει αισθητή την παρουσία της στην πόλη.
Γεια σας, τι κάνετε; Χαιρετώ όλη την Κόρδοβα.
ΙΔΡΥΤΗΣ
Μη χάσετε σήμερα στις 5:00 μ.μ. τα εγκαίνια των γραφείων μας.
Θα γράψουν ιστορία στην Αργεντινή.
Η λέξη κλειδί είναι η ευκαιρία.
Η Zoe.
Εδώ είναι η υποδοχή.
Σήμερα έχουμε τα εγκαίνιά μας εδώ, στη Βίγια Μαρία.
Εδώ είναι οι τρέιντερ.
Αυτά είναι τα γραφεία μας.
Εδώ είναι τα γκισέ μας, για να το πω έτσι.
Πολλή δουλειά.
Έχουμε τον χώρο μας.
ΣΙΛΒΙΑ ΦΕΡΜΑΝΙ ΕΠΙΚΕΦΑΛΗΣ
Σήμερα είναι τα εγκαίνια.
Ξεναγηθήκατε στα γραφεία μας; Τα είδατε;
Ξέρετε πώς θα έρχεστε να εισπράττετε τα κέρδη;
ΚΛΑΟΥΝΤΙΟ ΑΛΒΑΡΕΣ ΕΠΙΚΕΦΑΛΗΣ
Έβλεπα στα μέσα κοινωνικής δικτύωσης πώς άλλαξε ο τρόπος ζωής τους.
Ξαφνικά άρχισαν να έχουν υλικά πράγματα καλύτερης ποιότητας.
Σπίτια.
Ταξίδια.
Αυτοκίνητα.
- Πώς είσαι, Κλαουντίτο; - Ωραία.
Πραγματοποιήθηκε ένα όνειρό μου.
Πάντα έλεγα στη μητέρα μου, στα παιδιά μου, σε όλη την οικογένεια
ότι ήθελα αυτό το αυτοκίνητο.
Το είχα στην επιφάνεια εργασίας του υπολογιστή μου επί χρόνια.
Ποτέ μα ποτέ δεν περίμενα
ότι σε αυτήν την ηλικία πλέον θα είχα τέτοια τύχη.
Γι' αυτό ευχαριστώ τον Λέο, την ομάδα του και τη Generación Zoe.
Ένα ευχαριστώ.
Και πριν τρία χρόνια τι είχες; Φωτοτυπικό μηχάνημα;
Ναι, φωτοτυπικό μηχάνημα.
Επομένως εγώ πλησίασα τον Κλάουντιο και τον ρώτησα τι ήταν.
Μου εξήγησε και με κάλεσε σε μια επαγγελματική παρουσίαση.
Και πήγα.
Για να σας εξηγήσω τι είναι η Generación Zoe,
πρώτα πρέπει να σας εξηγήσω ποια είναι η ουσία της Zoe.
Ξεκινήσαμε με εκπαιδευτικό όραμα περί συμβουλευτικής.
Ωστόσο καταλάβαμε αργότερα
ότι η εκπαίδευση από μόνη της δεν ήταν αρκετή.
Αν δεν μπορούσαμε να πληρώσουμε το ρεύμα, το νερό,
το σχολείο των παιδιών μας ή τους γιατρούς,
πάλι θα χρεοκοπούσαμε.
Και τότε δημιουργήθηκε αυτό το εργαλείο,
που προσφέρει στους ανθρώπους την ευκαιρία να αποκτήσουν κέρδη.
Και εκεί μου είπαν ότι μέσα από μια εκπαιδευτική συνδρομή
θα πληρωνόσουν όσο σπούδαζες συμβουλευτική.
ΔΗΜΙΟΥΡΓΙΑ ΕΣΟΔΩΝ
Οι συνδρομές μας είχαν τέσσερα σκέλη.
Το πρώτο ήταν πάντα η εκπαίδευση των επικεφαλής.
Στη συνέχεια ήταν το σχέδιο των συστημένων.
Για κάθε άτομο που σύστηνες
εμείς σου προσφέραμε ποσοστά και κέρδη.
Είχαμε κι ένα άλλο σκέλος,
τον τουρισμό.
Έκανες μια εφάπαξ επένδυση ύψους 1.600 δολαρίων
και εμείς θα σε πηγαίναμε ταξίδι δύο φορές τουλάχιστον
τα επόμενα δύο χρόνια.
Και το τέταρτο σκέλος
ήταν το κομμάτι των επενδύσεων με απόδοση 7,5%,
στο νόμισμα που είχες κάνει την κατάθεση.
Και λάμβανες μία επιστροφή,
αυτή που εγώ είχα αποφασίσει ότι ήταν αρκετή
για να μπορεί η επιχείρηση να συντηρηθεί και να αναπτυχθεί.
Μίλησα στον σύζυγό μου, έψαξα πόσα λεφτά είχα στο σπίτι
και εκείνος μου είπε "Ναι, εννοείται".
Γιατί ψάχναμε και οι δύο μια ευκαιρία για οικονομική ανάπτυξη.
Συγκέντρωσα το ποσό και το κατέθεσα.
Γεια χαρά, τι λέει; Εδώ Λεονάρντο Κοσιτόρτο.
Ήθελα να σας πω ότι πριν από 27 χρόνια
μπήκα στον κόσμο της δικτύωσης, των πωλήσεων, των επιχειρήσεων.
Στο διάστημα αυτό έχω ταξιδέψει αεροπορικώς πάνω από 1.000 φορές.
Χίλια αεροπλάνα που μου κόστισαν, μόνο σε εισιτήρια,
περίπου 500.000 δολάρια, ίσως και παραπάνω.
Δουλειά μου είναι η οντολογική συμβουλευτική διαβίωσης.
Εκπαιδεύουμε στη Λατινική Αμερική.
ΣΑΝΤΑ ΜΑΡΤΑ ΚΟΛΟΜΒΙΑ
Ταξιδεύω σ' όλη τη Λατινική Αμερική.
Χαρίζω δυνατότητες.
Χαρίζω τα πάντα, απ' τον λόγο του Θεού ως τις επιχειρηματικές ευκαιρίες.
Στο συνέδριο στη Σάντα Μαρία επικρατούσε η άποψη ότι επρόκειτο
για κορυφαίο οντολογικό σύμβουλο, φημισμένο στην Αργεντινή.
ΡΑΚΕΛ ΘΥΜΑ
Με επιχειρηματική εμπειρία.
Ο κύριος Λεονάρντο Κοσιτόρτο!
Δεν είχα ξανακούσει το όνομα Λεονάρντο Κοσιτόρτο.
Όταν ανέβηκε στη σκηνή,
το χειροκρότημα ήταν εκκωφαντικό.
Και οι επευφημίες και οι ζητωκραυγές
δεν σταματούσαν.
Σου τραβούσε την προσοχή.
Αυτό που βλέπω είναι μια αντίληψη,
η ερμηνεία μιας ψευδαίσθησης.
Ο εγωισμός μου με κάνει να πιστεύω πως ό,τι βλέπω είναι πραγματικότητα.
Καταλάβαινε τους άλλους ανθρώπους.
Όπως λέει η Βίβλος, "Βλέπουμε μέσα από καθρέφτη".
Γιατί όταν κοιτάς στον καθρέφτη, ποιον βλέπεις; Τον εαυτό σου.
Ήταν λογικός.
Επαναλάβετε μετά από μένα "Η οντολογική συμβουλευτική
δεν είναι μόνο πληροφορίες.
Είναι ένα μοντέλο που νικάει".
Και μόλις τελείωσε η παρουσίαση,
άρχισαν να προσφέρουν τα εκπαιδευτικά πακέτα.
ΟΙ ΣΠΟΥΔΕΣ ΚΑΙ Η ΕΚΜΑΘΗΣΗ ΕΙΝΑΙ ΔΩΡΕΑΝ
ΤΟ ΚΛΕΙΔΙ ΤΗΣ ΕΠΙΤΥΧΙΑΣ
Ποια θέματα άγγιζαν; Νευρογλωσσολογία.
Οντολογία.
Οικονομικά.
Δεν ήμουν σίγουρη.
Μου άρεσε, αυτό δεν σήμαινε ότι θα αγόραζα.
Δεν ήξερα αν θα αγόραζα.
Ωστόσο, όταν γύρισα από το γεύμα και συνεχίσαμε τη δραστηριότητα,
άνοιξα το πορτοφόλι μου
και έλειπαν τα χρήματά μου.
Είπα στον επικεφαλής σύμβουλο τι είχε συμβεί.
Και μου είπε "Τα λεφτά που εκλάπησαν
θα σ' τα αφαιρέσω απ' τα δίδακτρα.
Και μπορείς να κάνεις την αποπληρωμή την επόμενη εβδομάδα".
Αυτό εγώ το θεώρησα μια χειρονομία αλληλεγγύης και στήριξης.
Είπα "Εντάξει.
Κι αν τελικά αγοράσω; Αν πληρώσω το υπόλοιπο;
Τι πειράζει;
Θα σπουδάσω.
Και αν τελικά έχω έσοδα,
θα έχει ενδιαφέρον".
Και αν προσθέσουμε
τον τρόπο με τον οποίο υπνώτιζε όλο το αμφιθέατρο,
ήταν κάτι που σταδιακά με μαγνήτιζε.
Ήταν λες και μελετούσε και έβλεπε μέσα στο μυαλό των άλλων
και τους έλεγε αυτό που ήθελαν να ακούσουν.
Όταν αποφάσισα να πληρώσω το υπόλοιπο του εκπαιδευτικού πακέτου,
έγινα πλέον μέλος
του εκπαιδευτικού σκέλους της Zoe.
ΠΑΝΕΠΙΣΤΗΜΙΟ ΣΥΜΒΟΥΛΕΥΤΙΚΗΣ ΔΙΑΒΙΩΣΗΣ
ΑΡΓΕΝΤΙΝΗ 3 ΜΑΡΤΙΟΥ 2020
Πρώτο επιβεβαιωμένο κρούσμα κορωνοϊού.
Το πρώτο θετικό κρούσμα κορωνοϊού.
Ένας 46χρονος στην Ιταλία.
Ασυμπτωματικός.
20 ΜΑΡΤΙΟΥ 2020
Από τα μεσάνυχτα
θα πρέπει όλοι να προβούν σε προληπτική και υποχρεωτική απομόνωση.
Κανείς δεν μπορεί να φύγει από την κατοικία του.
Όλοι πρέπει να μείνουν μέσα.
Κατά τη διάρκεια της καραντίνας
γνώρισα φίλους που είχα σπίτι μου και δεν το ήξερα.
Θα σας συστήσω.
Γεια, τι κάνεις;
Γεια σου, Μάξι.
Είμαι ο Μαξιμιλιάνο Μπατίστα, είμαι 43 χρόνων.
Άρχισα να δουλεύω απ' τα 11 μου σε παντοπωλεία, εμπορικά κέντρα.
Στα 14 μου σε γραφείο τελετών.
Στα 18 μου, μια μέρα που βγήκα να ψάξω για δουλειά...
ΜΑΞΙΜΙΛΙΑΝΟ ΜΠΑΤΙΣΤΑ ΑΝΤΙΠΡΟΕΔΡΟΣ
...γνώρισα τον Λεονάρντο, είχε εταιρεία άμεσων πωλήσεων.
Οδηγούσε ένα Toyota Country, ένα εντυπωσιακό αμάξι.
Φορούσε κοστούμια Hugo Boss.
Εγώ απ' την άλλη αγόραζα ρούχα απ' τα καλάθια.
Έβλεπες
ότι ο κόσμος τον θαύμαζε, τον χειροκροτούσε στις ομιλίες.
Με εντυπωσίασε, ήθελα να του μοιάσω.
Το πρωί σηκώνεσαι, πας στο μπάνιο, κοιτάζεσαι στον καθρέφτη και λες "Ουάου!
Είμαι όμορφος!"
Πάμε όλοι μαζί. "Είμαι όμορφος!"
-"Έχω εκπληκτικό σώμα!" - Έχω εκπληκτικό σώμα!
Και μετά φιλάς λίγο τον εαυτό σου.
Έπιασα δουλειά στην εταιρεία του.
Και με ρώτησε "Τι χρειάζεσαι;"
Είπα "Θέλω ένα στερεοφωνικό, ένα ψυγείο".
Μου είπε "Αν γίνεις διευθυντής, θα σου πάρω ψυγείο και στερεοφωνικό".
Φυσικά και στήριξα τον Μάξι Μπατίστα.
Τον βοήθησα να αναπτυχθεί, τα υπόλοιπα τα κατάφερε μόνος του.
Θυμάμαι ότι δούλεψα πολύ σκληρά.
Έγινα διευθυντής σε τεσσεράμισι μήνες.
Αλλά η ζωή τα φέρνει αλλιώς.
Δούλεψα εκεί εφτά ή οχτώ μήνες.
Στους οχτώ μήνες διαφωνήσαμε σε πολλά θέματα.
Αποχώρησα από την εταιρεία και συνέχισα μόνος.
Πρόκληση για σήμερα. Πρώτα...
Μέχρι πριν την πανδημία πήγαινα καλά.
Είχα τέσσερα ταξί με οδηγούς.
Είχα εταιρεία καλλυντικών. Είχα αγοράσει διαμέρισμα.
Με την πανδημία αρχίζει η κάτω βόλτα.
Οι πωλητές μου, που πήγαιναν από πόρτα σε πόρτα, έφυγαν όλοι.
ΟΡΙΣΤΙΚΟ ΚΛΕΙΣΙΜΟ ΔΕΝ ΑΝΤΕΞΑΜΕ
Έστησα πάγκο και σταματούσα τους περαστικούς.
Πουλούσα αρώματα, κρέμες, αντισηπτικά.
Ο Λέο εκείνο το διάστημα ζούσε πολύ κοντά στο γραφείο μου.
Αρχίσαμε να επικοινωνούμε.
ΘΕΛΩ ΝΑ ΣΟΥ ΜΙΛΗΣΩ ΓΙΑ ΕΝΑ ΠΡΟΤΖΕΚΤ ΛΕΓΕΤΑΙ GENERACIÓN ZOE
Και κάποια στιγμή
μου λέει "Μαξ, θέλω έναν σύμβουλο για να κάνει παρουσιάσεις".
Κι είπα "Φυσικά".
Γεια χαρά, σήμερα προσφέρω δέκα υποτροφίες...
Ζούμε σε μια πλούσια Αργεντινή, αλλά νοητικά φτωχή.
Θα μιλήσω για τα τρία Α,
θεμελιώδη για την επιτυχία σε κάθε τομέα της ζωής.
Με πλήρωνε για τις παρουσιάσεις και τις έκανα.
Ήμουν ένας σύμβουλος, γι' αυτό με πλήρωνε.
Θα σας πούμε τι είναι η Zoe.
Στόχος του Λέο είναι
να πιστοποιηθούν 1.000.000 άτομα, για να γίνουν σύμβουλοι διαβίωσης.
Καλησπέρα σε όλες τις χώρες της Λατινικής Αμερικής.
Ένα υπέροχο κοινό 326 ατόμων.
Έχετε συνδεθεί από όλον τον κόσμο.
Καλώς ήρθατε στην τρέλα του νευρομάρκετινγκ.
Χαίρομαι πολύ που είστε εδώ, μου είχε λείψει η διδασκαλία.
Στην πανδημία
διαδόθηκε η πληροφορία
με αποτέλεσμα
να αυξηθεί ο αριθμός συμμετεχόντων.
Στόχος είναι ο εκδημοκρατισμός της εκπαίδευσης,
δηλαδή να έχει πρόσβαση οποιοσδήποτε
σε εκπαίδευση που εστιάζει σε αποτελέσματα.
Γιατί κάποιοι πετυχαίνουν καλύτερα αποτελέσματα;
Ευχαριστώ όλους τους συμμετέχοντες.
Οι συμμετέχοντες αυξάνονται συνεχώς, μπαίνουν πολλοί.
Επειδή αγαπάμε αυτό που κάνουμε
και θα καταφέρουμε περισσότερα.
Στην πανδημία ο κόσμος ήταν σπίτι του,
εργαζόταν εξ αποστάσεως, ήθελε να εκπαιδευτεί,
έψαχνε οικονομική διέξοδο, βαριόταν.
Επομένως οι συγκυρίες συνέβαλαν
να επεκταθούμε πολύ πιο γρήγορα απ' ό,τι περιμέναμε.
ΧΙΛΗ, ΑΡΓΕΝΤΙΝΗ, ΟΥΡΟΥΓΟΥΑΗ ΒΟΛΙΒΙΑ, ΠΕΡΟΥ, ΕΚΟΥΑΔΟΡ
ΚΟΛΟΜΒΙΑ, ΒΕΝΕΖΟΥΕΛΑ, ΚΟΥΒΑ, ΜΕΞΙΚΟ, ΗΠΑ, ΙΣΠΑΝΙΑ
Έχουμε και τον Λέο, συνδέθηκε.
Ανοίγουμε την αίθουσα.
Ανοίξαμε και περίμεναν 720 άτομα να συνδεθούν.
Απίστευτο.
Λοιπόν, εγώ βρίσκομαι στο Μεξικό, μόλις έφτασα στο Κανκούν.
Κοίτα πόσοι σε περιμένουν. Έτοιμοι για την πτήση.
ΜΠΟΥΕΝΟΣ ΑΪΡΕΣ
Ταξιδεύω για Καρταχένα.
Zoe!
ΜΑΔΡΙΤΗ
Ζωάρα, ρε σεις!
- Zoe! - Zoe!
Από τη Βραζιλία, είμαστε Zoe!
ΡΙΟ ΝΤΕ ΤΖΑΝΕΪΡΟ
ΠΟΥΕΜΠΛΑ
Θα αλλάξει η ζωή σου.
Zoe!
Εδώ είναι το Μεντεγίν!
Χάρη στη Zoe και στον Λέο Κοσιτόρτο γνώρισα τόσο κόσμο.
ΠΟΥΝΤΑ ΚΑΝΑ
Είναι απίστευτη εμπειρία να μαθαίνεις απ' όλους.
ΜΠΟΓΚΟΤΑ
Μια υπέροχη βραδιά στην Αρεκίπα. Γεμάτο θέατρο, αύριο θα γίνει χαμός.
Ο κόσμος είναι πολύ ευχαριστημένος.
Νοσηλεύτηκα και το έσκασα από δύο νοσοκομεία.
Γι' αυτό μη μου μιλάτε περί πανδημίας, την έζησα από μέσα.
Ήμουν ο πρώτος που μπήκε καραντίνα. Λόγω τρέλας ή COVID, δεν ξέρω.
Σοβαρά μιλάω, από δύο νοσοκομεία το έσκασα.
Τον Νοέμβριο του 2020 μου λέει ο Λέο "Μαξ, σε χρειάζομαι περισσότερο.
Θέλω να ταξιδεύουμε μαζί, σαν δίδυμο".
Σκέφτηκα "Ίσως ο σκοπός μου στη ζωή είναι να δίνω ομιλίες
και να αγγίζω την καρδιά των άλλων".
Εσύ μπορείς να ευλογήσεις, εσύ μπορείς να κάνεις θαύματα.
Εσύ έχεις τη δύναμη.
Αν το κάνεις σε εργοδότη.
Λάτρευα να βγαίνω στη σκηνή, να μιλάω και να βλέπω τον κόσμο να μεταμορφώνεται.
Ολοκλήρωνα την ομιλία κι ο κόσμος ερχόταν και μου έλεγε
"Μαξ, μου άλλαξες τη ζωή.
Έμενα στο κρεβάτι όλη μέρα, δεν μπορούσα να σηκωθώ.
Σηκώνομαι για να έρθω στις ομιλίες σου".
ΜΠΟΥΕΝΟΣ ΑΪΡΕΣ ΑΡΓΕΝΤΙΝΗ
Είμαι η Μίριαν, γεννήθηκα στο Μπουένος Άιρες.
Είμαι παντρεμένη, έχω τρία παιδιά.
Είμαι επαγγελματίας υγείας, τεχνικός αιμοκάθαρσης.
Για τη Zoe μου μίλησε...
ΜΙΡΙΑΝ ΘΥΜΑ
...άνθρωπος εμπιστοσύνης.
Μου είπε "Έχω κάτι υπέροχο για εσένα, θα το λατρέψεις,
θα σου αλλάξει τη ζωή.
Εγώ ασχολούμαι εδώ και καιρό και πιστεύω ότι σου ταιριάζει".
Μου εξήγησε ότι ήταν κάτι αληθινό,
που θα είχε μηνιαία απόδοση 7,5%.
Δεν χρειαζόταν να κάνεις τίποτα, μόνο την πρώτη επένδυση.
Και άφηνες τα λεφτά σου να κάνουν τη δουλειά.
Κι εγώ το θεώρησα υπέροχο.
Έτσι έγινε.
Δεν ήξερα τίποτα για τη Zoe.
Ούτε το λογότυπο, ούτε τον ιδιοκτήτη, ούτε τον ιδρυτή.
Και ξεκινάω με την πρώτη συνδρομή μέλους.
ΣΥΝΔΕΣΗ ΜΕ ΤΟ ΟΝΟΜΑ ΧΡΗΣΤΗ
Και βλέπω τη σελίδα που ανοίγει. Με το όνομά μου και τη φωτογραφία μου.
Έβλεπες το εικονικό γραφείο, που λεγόταν τμήμα διαχείρισης.
30.000 ΔΟΛΑΡΙΑ
Επομένως απευθείας απ' το κινητό
έβλεπες σ' αυτό το όμορφο σύννεφο
πώς αυξάνονταν σιγά σιγά τα χρήματά σου.
Και αυτό σε έκανε ευτυχισμένη.
Και έλεγες
"Έχω όλα αυτά τα χρήματα, δεν το πιστεύω!"
Και θέλεις να το συζητήσεις και να το μοιραστείς,
γιατί είναι μεταδοτικό.
Σε ρωτάνε "Τι νέα; Πώς πάει;"
Ξαφνικά σε ρωτάνε "Πώς είσαι;"
Είδα ότι ίσως ήταν ο τρόπος να πραγματοποιήσω το όνειρό μου,
να αποκτήσω οικονομική ελευθερία και ανεξαρτησία.
Είχα περισσότερο χρόνο για εμένα, για το σπίτι μου, για τα παιδιά μου.
Έβλεπες αυτόν τον όμορφο κόσμο και έλεγες "Να τι έρχεται, να η αλλαγή".
Ήθελα να βρίσκομαι στο νέο αυτό κύμα,
γιατί το θεώρησα πολύ ενδιαφέρον,
πολύ συναρπαστικό.
Και πριν να το καταλάβεις, μόνο αυτό σκεφτόσουν.
Σκεφτόσουν τη Zoe πρωί, μεσημέρι, βράδυ.
ΒΙΓΙΑ ΚΑΡΛΟΣ ΠΑΣ ΚΟΡΔΟΒΑ, ΑΡΓΕΝΤΙΝΗ
Δεν θυμάμαι πότε,
αλλά κάποια στιγμή με κάλεσαν σε ένα συνέδριο στην Κάρλος Πας.
Νομίζω ότι γέμισαν δέκα ξενοδοχεία.
Η ελάχιστη επένδυση ήταν 400 δολάρια, αλλά αν έφτανες τα 1.000
είχες πρόσβαση στο συνέδριο,
και συμπεριλαμβάνονταν το ξενοδοχείο, η διατροφή,
το εισιτήριο για το θέατρο όπου έκαναν τις ομιλίες.
Στην Κάρλος Πας
γνώρισα τον Κοσιτόρτο, τον Μαξ Μπατίστα,
τους επικεφαλής όλων των περιφερειών.
Ήταν ώρα να εμφανιστεί κάτι στον κόσμο
που θα άλλαζε τη νοοτροπία και τη ρουτίνα.
Αυτό το κάτι εμφανίστηκε ήδη
και λέγεται Generación Zoe.
Όταν μιλούσαμε με τον κόσμο, όλοι συμφωνούσαμε σε γενικές γραμμές.
Ονειρεύεσαι ξανά, κυνηγάς τα όνειρά σου. "Τι θέλεις;"
"Εγώ μπήκα στη Zoe γιατί δεν έχω σπίτι". Όπως εγώ.
Μιλούσες με κόσμο,
από εκατομμυριούχους μέχρι φτωχούς, όλοι κάναμε παρέα.
Οι ομιλητές ήταν αυτοί που ήδη είχαν μπει στην επιχείρηση,
έλεγαν πόσα είχαν επενδύσει
και πόσα χρήματα είχαν βγάλει σε πόσο χρόνο μέχρι εκείνη τη μέρα.
Ως ηθοποιός μετά βίας έβγαζα 700 δολάρια τον μήνα.
Και σήμερα με τη Zoe...
ΓΚΑΜΠΙ ΓΚΟΝΣΑΛΕΣ ΗΘΟΠΟΙΟΣ
...βγάζω πάνω από 15.000 δολάρια τον μήνα.
- Δωρίζει 1.000 δολάρια. - Σ' ευχαριστούμε.
Θα βάλουμε κι εμείς κάτι και θα τα κάνουμε 1.500.
Παίρνει 1.500 δολάρια.
Η ΧΩΡΑ ΤΟΥ ΚΟΣΙΤΟΡΤΟ
Είναι αγόρι!
Έχει το ίδιο όνομα με τον γιο μου.
Σαντιάγο.
- Πού είναι ο Σαντιάγο; - Εκεί πίσω.
Υπήρχαν κωμικοί, χορευτικά σύνολα.
Και μάλιστα ο Μαξ ανέβηκε στη σκηνή, ο Μαξ Μπατίστα, κι άρχισε να χορεύει.
Και ξαφνικά βγάζει το πουκάμισό του
και αρχίζει να χορεύει σέξι.
Ο Κοσιτόρτο τον παρακολουθούσε από το θεωρείο στο οποίο καθόταν,
είχε ενθουσιαστεί.
Λες και ήμουν στην Ντίσνεϊλαντ, όπου δεν έχω πάει.
Αυτό που είδα
ήταν σαν θεματικό πάρκο, μες στη φαντασία.
Μια ζωή μες στην πολυτέλεια, δεν ξέρω.
Μπορούσες να πετύχεις ό,τι ήθελες χάρη στη Zoe.
Είπα στον άντρα μου "Θα πω στον Κλάουντιο να δουλέψω στα γραφεία τους".
Μου απάντησε "Αφού έχεις το μαγαζί".
"Δεν πειράζει, θα του μιλήσω.
Με την επένδυση που έχω κάνει ως τώρα,
θα μου πάρει περισσότερο χρόνο να καταφέρω αυτό που θέλω".
Ήθελα να μπω λίγο πιο βαθιά.
Γιατί μας μιλούσαν συνηθισμένοι άνθρωποι για τα όνειρά τους.
"Κατέθεσα όλα αυτά τα λεφτά, τις οικονομίες μιας ζωής,
γιατί θα έχει καλύτερη απόδοση,
οι γονείς μου θα σταματήσουν να δουλεύουν,
θα προσφέρω μια καλύτερη ζωή στα παιδιά μου".
Κι εκεί έκανα το κλικ κι είπα
"Είναι η πόρτα ενός μαγικού κόσμου και θα την περάσω".
Με έκανε να τα θέλω όλα, ιδίως επειδή ήμουν πλέον μέσα.
Ήθελα να ζήσω αυτό που ζούσαν αυτοί.
ΕΝΩΝΟΥΜΕ ΖΩΕΣ ΚΑΙ ΟΝΕΙΡΑ
Με λένε Ναουέλ Μπάργας.
Είμαι 32 χρόνων.
Δούλευα στην αυτοκίνηση.
Δούλευα σε αντιπροσωπεία. Είχα δικό μου συνεργείο.
Ένας φίλος άρχισε να μου δείχνει τι ήταν οι επενδύσεις,
τα κρυπτονομίσματα, που δεν καταλάβαινα στην αρχή.
Αλλά άρχισα να μελετάω και τότε ανακάλυψα ξανά
την αγάπη μου για τον κόσμο των επενδύσεων.
Από στόμα σε στόμα είχε αρχίσει να διαδίδεται στην πόλη
ότι υπήρχε
κάτι σαν επενδυτικό ταμείο που δούλευε με τρέιντερ,
όπου εκπαιδευόσουν ενώ δούλευες για αυτούς.
Και εκείνο το διάστημα προσλάμβαναν τρέιντερ με εμπειρία.
Κυρίες και κύριοι, η λέξη κλειδί είναι η ευκαιρία.
Πλησιάστε.
Θα αναρωτιέστε τι κάνει ένας τρέιντερ.
Ένας τρέιντερ αγοράζει φτηνά και πουλάει ακριβά και βραχυπρόθεσμα
για να αποκτήσει κέρδη.
Απλούστατα.
Και τι αγοραπωλησίες κάνει;
Έχουμε πέντε επιλογές.
Μετοχές ή ομόλογα που διακινούνται στο χρηματιστήριο.
Συναλλάγματα, όπως ευρώ, δολάριο, γεν, στερλίνα
στην αγορά Forex.
Τα διάσημα κρυπτονομίσματα, όπως Bitcoin, Ethereum και άλλα.
Πρώτες ύλες, ιδίως χρυσό και ασήμι. Και άλλα αγαθά.
Και συμβόλαια μελλοντικής εκπλήρωσης, συμφωνία μεταξύ δύο μερών που δεσμεύονται
ότι σε συγκεκριμένη ημερομηνία και τιμή θα ανταλλάξουν ένα περιουσιακό στοιχείο.
Είναι δραστηριότητα όπου μπορείς να κερδίσεις ή να χάσεις λεφτά.
Χρειάζεται εκπαίδευση και αφοσίωση.
Κανείς δεν διανοείται να γίνει πιλότος μετά από δύο διαδικτυακά μαθήματα.
Σωστά;
Η πρώτη συνέντευξη έγινε μέσω Zoom.
Ρώτησαν αν μπορούσα να πάω στα γραφεία για μια δεύτερη συνέντευξη.
Πήγα και μου εξήγησαν τη μεθοδολογία τους.
Τους είπα ότι μου άρεσε.
Ποιος τρέιντερ δεν θέλει να διαχειρίζεται κεφάλαια, κάνοντας αυτό που του αρέσει;
Είναι το όνειρο κάθε τρέιντερ.
Ήταν ένας χώρος πολύ ήσυχος, τα γραφεία ήταν καλά οργανωμένα.
Έφτανες, άνοιγες τον υπολογιστή,
μιλούσες σε έναν συνάδελφο και συζητούσες
ποιο ζεύγος συναλλάγματος δούλευε, τι του άρεσε.
Δούλευα κάπου όπου μπορούσα να εφαρμόσω τις σπουδές μου,
μπορούσα να βοηθήσω τον κόσμο να αποκτήσει κεφάλαιο
και να επεκτείνω το επίπεδο των συναλλαγών μου.
Η αλήθεια είναι ότι από τότε όλα κυλούσαν πρίμα.
Το πρώτο που έκαναν ήταν
να μας υποβάλουν σε μια δοκιμασία.
Ήθελαν να δουν
πόσο καλά μπορούσαμε να ακολουθήσουμε τις οδηγίες
μιας ειδικής τρέιντερ.
Η ειδικός ήταν η Ρόσα, η Μαρία Ρόσα.
Γεια σου, Μαρακαΐμπο.
Είμαι η Ρόσα Μαρία Γκονσάλες Ρινκόν από την Αργεντινή.
Αυτόν τον καιρό εργάζομαι για τη Zoe σχεδιάζοντας τρεις πλατφόρμες
που άλλαξαν τον τρόπο
με τον οποίο μεταφέρουμε, δημιουργούμε ή επενδύουμε τα χρήματά μας.
Δουλεύω στην εταιρεία και ως τρέιντερ.
Με μια ομάδα στην Κόρδοβα της Αργεντινής την τελευταία βδομάδα
φέραμε στην εταιρεία κέρδη ύψους 125.000 δολαρίων.
Ήταν σαφές ότι είχε τεράστιες γνώσεις σε αυτό που έκανε.
Και ήταν αξιοθαύμαστη.
Όταν άρχισα να δουλεύω έκανα λίγο απ' όλα.
Μετά πέρασα στην εξυπηρέτηση πελατών,
όπου μιλούσα με τους πελάτες που έρχονταν για να επενδύσουν στην εταιρεία.
Κάποιοι έρχονταν στο γραφείο
και ήξεραν ήδη πώς λειτουργούσε αυτό,
γιατί διαδιδόταν από στόμα σε στόμα.
Ήταν υποχρεωτικό να τοποθετηθείς κάτω από κάποιον.
Αν έφερνα κάποιον,
θα έπαιρνα προμήθεια επειδή είχα συστήσει κάποιον στην εταιρεία.
Αν αυτό το άτομο έφερνε κάποιον,
επίσης θα λάμβανε μια προμήθεια επειδή έφερε κάποιον στην εταιρεία.
Όλοι οι άνθρωποι που εγώ έχω στο δίκτυό μου,
σε έναν πίνακα με οχτώ γραμμές και πέντε στήλες,
είναι περίπου 400.000 άνθρωποι.
Αν στο δίκτυό μου έχω 1.000 άτομα,
που έχουν από ένα PIN,
κάθε PIN εμένα μου αποφέρει 100 δολάρια μέχρι την όγδοη γραμμή,
πόσα θα βγάλω αμέσως;
- Εκατό χιλιάδες. - 100.000 τι;
- Δολάρια. - 100.000 δολάρια.
Όσοι ήμασταν από χαμηλομεσαία στρώματα ό,τι κερδίζαμε το ξαναεπενδύαμε.
Υπήρχαν άτομα κι από άλλα στρώματα.
Επιχειρηματίες.
Δικηγόροι, τραπεζίτες.
Ήταν πολλά λεφτά.
Κάποιοι έβγαζαν 60.000 δολάρια. Εγώ έκοβα τις αποδείξεις.
Ήταν 60.000 δολάρια που από το ταμείο πήγαιναν στην τσέπη τους.
Μια φορά εμφανίστηκε ένας άντρας
με μια χάρτινη κούτα γεμάτη δολάρια, που έκλεινε με σακούλα σκουπιδιών.
Μπήκε κλοτσώντας τις κούτες προς τα εμένα
και μου είπε "Πού να τα αφήσω;"
"Τι είναι αυτό;"
"Τα λεφτά" λέει.
"Μες στην κούτα;" "Ναι, έφερα τα δολάρια".
Υπήρχαν 200.000 δολάρια στις κούτες.
Ήταν εντυπωσιακό.
Δεν είχα ξαναδεί τόσα πολλά λεφτά ποτέ στη ζωή μου.
EL DIARIO 30 ΧΡΟΝΙΑ ΛΕΕΙ ΤΗΝ ΑΛΗΘΕΙΑ
Ήταν Σεπτέμβριος του 2021.
Πρώτα ήρθε ένα άρθρο στον τοπικό Τύπο,
και στο έντυπό μας, El Diario del Centro del País,
για την άφιξη μιας ποδοσφαιρικής ομάδας
που θα συμμετείχε
στο τοπικό πρωτάθλημα της Βίγια Μαρία.
Λεγόταν Ντεπορτίβο Ζόε.
Μια νέα ομάδα ήταν είδηση.
ΣΕΡΧΙΟ ΒΟΝΤΑΝΟΤΟ ΔΗΜΟΣΙΟΓΡΑΦΟΣ
Ήταν πρωτοφανές,
δεν είχε προκύψει από κοινωνικές ζυμώσεις, αλλά από οικονομικές.
Μια ομάδα που στις τάξεις της
είχε γνωστές προσωπικότητες του τοπικού και εθνικού ποδοσφαίρου.
ΨΥΧΙΚΟ ΣΘΕΝΟΣ
Και από εκεί,
δεν είναι ότι άρχισα να το ερευνώ
αλλά όντως μου τράβηξε την προσοχή.
Και άρχισα να παρακολουθώ το θέμα από κοντά.
Και σταδιακά έβλεπες
ότι ο άνθρωπος που σε υποδεχόταν στην κλινική είχε πλέον φύγει.
Ρωτούσες γιατί έφυγε και σου έλεγαν "Πλέον δουλεύει στη Zoe".
Πήγαινες στην αντιπροσωπεία για σέρβις του αυτοκινήτου
και μάθαινες ότι αυτός που σου πούλησε του αυτοκίνητο δεν δούλευε πλέον εκεί.
Άρχισα να βλέπω αυτοκίνητα με το λογότυπο. Και όχι τυχαία αυτοκίνητα.
Ήταν Audi.
Cooper.
BMW με το λογότυπο της Zoe.
Άρχισα να αναρωτιέμαι.
Και αυτό μου θύμισε αμέσως
μια παρόμοια κατάσταση που είχε συμβεί παλιά στη Βίγια Μαρία
με την εταιρεία Soluciones Diarias.
ΔΕΝ ΚΑΤΑΧΩΡΙΣΑΝ ΠΛΗΡΩΜΕΣ ΠΕΛΑΤΙΣΣΑΣ
Το πρώτο που σκέφτηκα
ήταν να κάνω έρευνα στην Εθνική Επιτροπή Κεφαλαιαγοράς
για να μάθω αν η επιχείρηση Generación Zoe είχε καταχωρηθεί.
Η Επιτροπή Κεφαλαιαγοράς απάντησε αρνητικά
και μάλιστα τον Οκτώβριο είχε στείλει ήδη ειδοποίηση
για να σταματήσουν τις οικονομικές δραστηριότητες.
Ένιωθα ότι ήμουν ο μόνος
που προσπαθούσε να βρει τι κρυβόταν πίσω απ' αυτό.
Οπότε δημοσίευσα το πρώτο άρθρο.
Το έγραψα ένα βράδυ.
Όταν έγραφα το άρθρο, δεν ήθελα να συμβεί ξανά το ίδιο.
Η ΕΠΙΤΡΟΠΗ ΚΕΦΑΛΑΙΑΓΟΡΑΣ ΔΙΕΤΑΞΕ ΤΗ ΔΙΑΚΟΠΗ ΛΕΙΤΟΥΡΓΙΑΣ ΤΗΣ ZOE
Μόλις ανοίξαμε την εκκλησία Aviva Zoe, πριν από δύο εβδομάδες.
Δεν πρέπει να μας εκπλήσσουν τέτοιες επιθέσεις, σωστά;
ΚΛΑΟΥΝΤΙΟ ΑΛΒΑΡΕΣ
Το πιθανότερο είναι ότι θα συνεχίσουν.
Αλλά έλαβα ένα μήνυμα
από τον ηγέτη μας
που έλεγε
"Περίμενες ότι θα κατακτούσες όλη την πόλη,
ότι θα κατακτούσες την περιοχή και θα σε χειροκροτούσαν κι από πάνω;
Μην είσαι αφελής".
Τον Νοέμβριο μπαίνει σε λειτουργία η Zoe Broker.
Μας είπαν ότι θα είχαμε την ευκαιρία
να δουλέψουμε με μεγαλύτερα κεφάλαια.
Μιλάμε για 50.000 δολάρια.
Χαιρετώ όλη την κοινότητα.
Είμαστε στα γραφεία της Zoe Broker
και θα σας δείξουμε λίγο την πλατφόρμα μας.
Αυτό είναι το κέντρο,
η άδεια που μας επιτρέπει να λειτουργούμε ως διεθνείς χρηματομεσίτες
σε διάφορες χρηματοπιστωτικές αγορές.
Επενδύσαμε σε διάστημα αρκετών μηνών ένα τεράστιο χρηματικό ποσό,
τεράστιο ποσό.
Πάνω από 3.000.000 δολάρια μας κόστισε αυτή η άδεια.
Αρχίσαμε να ανοίγουμε λογαριασμούς 50.000 δολαρίων.
Έναν λογαριασμό ανά έμπιστο πελάτη ή ανά χώρα.
Αργότερα λογαριασμούς 250.000 δολαρίων.
Και μετά μπήκαμε σε όλες τις αγορές,
σε Forex, σε συμβόλαια μελλοντικής εκπλήρωσης,
σε συνθετικούς δείκτες.
Είχαμε 350 τρέιντερ που δούλευαν όλο το εικοσιτετράωρο,
και έβγαζαν καθημερινώς ένα ποσοστό μεταξύ 1% και 2%.
Αυτό το 1% με 2%
μετατρεπόταν σε μηνιαία κέρδη ύψους 25% έως 40%.
Η Ρόσα Μαρία έκανε 90%.
Έφτασε κάποτε στο 97% μηνιαία κέρδη. Και το έδειχνε σε όλους.
Είμαστε ευχαριστημένοι,
γιατί η Ρόσα Μαρία
βραβεύτηκε 17 ημέρες αφού άρχισε να δουλεύει με συνθετικούς δείκτες.
Παράγει πραγματικά εντυπωσιακά αποτελέσματα κάθε μήνα.
Θέλαμε να την ανταμείψουμε.
Αποτελεί παράδειγμα μετριοφροσύνης, αφοσίωσης και πειθαρχίας.
Γιατί κάποιος ζει στον δρόμο και γυρεύει ελεημοσύνη,
ενώ άλλος δημιουργεί εισοδήματα, όπως εμείς στη Zoe;
Επένδυες και έβλεπες στο τμήμα διαχείρισης
τους καθημερινούς τόκους κι ανατοκισμούς, που δεν ήξερα καν τι ήταν.
Επανεπένδυση... Ένα σωρό πράγματα.
Δεν αναρωτήθηκα, γιατί δεν είχε πολλή χαρτούρα.
Και εμφανίζεται ο Ιρίμια,
που ξέραμε ότι ήταν πρώην δικαστής.
Στα τέλη Μαρτίου του 2021
ο πρόεδρος με επισκέφτηκε στο γραφείο μου
και με ρώτησε "Τι πιστεύετε;
Τι πρέπει να κάνω για να είμαι νομότυπος στην Αργεντινή;"
Στόχος σήμερα είναι να αποδείξουμε
ότι ο οικονομικός μας όμιλος αποτελεί μια νόμιμα ιδρυθείσα εταιρεία,
καταχωρισμένη ορθώς στη Γενική Επιθεώρηση,
με περιουσιακά στοιχεία δηλωμένα.
Δηλαδή ότι όλα είναι ρυθμισμένα.
Σήμερα όλοι όσοι συμμετέχουν είναι κύριοι των περιουσιακών στοιχείων.
Δεν θα είναι δικαιοδόχοι, αλλά θα έχουν συμμετοχές.
Δεν θα λαμβάνουν τόκους, θα λαμβάνουν μερίσματα.
Ήρθε λοιπόν αυτός o κύριος να διαλύσει τις αμφιβολίες μας.
Η Ιρίμια μού είπε "Μαξ, το τραστ θα κάνει την εταιρεία αλεξίσφαιρη.
Θα έχετε μια ασφάλεια 120 εκατομμυρίων δολαρίων.
Ό,τι κι αν συμβεί στην εταιρεία, είσαι καλυμμένος".
Συνοψίζοντας λοιπόν
θα σας αφηγηθώ κάτι αστείο, που δεν παύει να είναι αλήθεια.
Κάποτε ένας δημοσιογράφος ρώτησε τον Κίσινγκερ
"Πώς αποκτήσατε τόσα χρήματα;"
Κι εμάς κάποτε θα μας ρωτήσουν "Πώς έβγαλε τόσα λεφτά η Zoe;"
Ο Κίσινγκερ δεν απαντούσε, μέχρι που τελικά είπε
"Αρκεί να βγάλεις το πρώτο εκατομμύριο".
Κάτι που έφερε την επόμενη ερώτηση "Πώς βγάλατε το πρώτο εκατομμύριο;"
Κι είπε "Με κάθε μέσο". "Και μετά;" "Τηρώντας τον νόμο".
Μας διαβεβαίωνε
δημοσίως
ότι μπορούσαμε να είμαστε απολύτως ήσυχοι,
γιατί εκείνος ως διευθυντής του νομικού τμήματος
ήταν υπεύθυνος για τη νομιμότητα
όλων των προϊόντων Zoe.
Τις προάλλες ήταν εδώ ο Μάξι
και του είπα "Μάξι, θα μπούμε δυνατά στο Bitcoin".
Με τον Λέο πάντα μιλούσες για δυνατότητες,
για την ανάπτυξη, για το μέλλον.
Όταν με πλησίαζαν και μου έλεγαν "Μάξι, έχω μια επιχειρηματική ιδέα",
απαντούσα "Μη μιλάς μαζί μου.
Μίλα με τον Λέο, τον ιδιοκτήτη".
Αυτός αναλάμβανε όλες τις ιδέες και όλα τα πρότζεκτ.
Τα όνειρα δύο ανθρώπων που έφεραν την ιδέα και τώρα βγάζουν καλά λεφτά.
Θέλουμε τα σκυλάκια μας και τα γατάκια μας να ζουν καλά.
Ποιος έχει σκύλο ή γάτα;
ΚΑΤΑΣΤΗΜΑ ΚΑΤΟΙΚΙΔΙΩΝ ZOE
Οι επιχειρήσεις
ήταν αναμφίβολα αυτές που εμένα μου ενέπνεαν περισσότερη εμπιστοσύνη.
Γεια σας, είμαι εδώ με τον Λέο...
Εντυπωσιακό.
Αγοράσαμε δύο Zoe Burger,
στα 60.000 δολάρια το καθένα,
συν την ανακαίνιση.
Και από την άλλη πλευρά,
είχαμε τη Zoe Car.
Έβλεπες ότι είχαν μετοχές σε διάφορες εταιρείες.
Υπήρχαν τα αυτοκίνητα, καθώς και οι αντιπροσωπείες.
Τα πάντα επεκτείνονταν, όλα γίνονταν όλο και μεγαλύτερα.
Και ήμασταν παντού.
Είμαστε αυτό που χωνεύουμε.
Είμαστε καταπιεσμένα συναισθήματα, είμαστε αυτό που θέλουμε.
Εμείς θέλαμε τη Zoe Natural και σήμερα την υλοποιήσαμε.
Ευχαριστώ, Λέο. Ευχαριστώ, Μάξι.
Θέλετε να μάθετε κάτι άλλο, κυρίες;
Ένα ολόκληρο εμπορικό κέντρο
μόνο κέντρο ομορφιάς, ολόκληρο.
Έκαναν χειρουργικές επεμβάσεις όλες.
Ξαφνικά όλες είχαν απίστευτο λουκ.
Ή οδηγούσαν Mini Cooper.
Και επιπλέον θα ανοίξουμε το πρώτο μας νηπιαγωγείο
και δημοτικό,
ώστε τα παιδάκια μας να απολαμβάνουν τη μόρφωση που τους αξίζει.
Μπράβο!
Ένα σχολείο χωρίς απεργίες!
O Λεονάρντο Κοσιτόρτο δημιουργούσε ένα οικοσύστημα,
μια κοινότητα ώστε οι άνθρωποι της Zoe
να έχουν γυμναστήριο Zoe, τα χάμπουργκερ Zoe,
να μπορούν να αγοράσουν αυτοκίνητο.
Το Zoe Cash. Πιάσαμε την κεφαλαιοποίηση.
Όπως βλέπετε, σήμερα το νόμισμα βρίσκεται στα 0,20 δολάρια.
Το δικό μας κρυπτονόμισμα,
που δημιουργήσαμε αφού επενδύσαμε πάνω από τέσσερα εκατομμύρια δολάρια.
Και πάντα διαφήμιζαν
ότι επεκτείνονταν, ότι έμπαιναν σε άλλες χώρες.
Υπήρχε ενδιαφέρον από την Αυστραλία, τη Μεγάλη Βρετανία, την Ιταλία.
Λέο, τα αεροπλάνα σου, σε περιμένουν.
Ανοίξαμε τη Futswap στη Σουηδία.
Ανοίξαμε γραφεία στο Μαϊάμι.
Ο Λεονάρντο είχε αγοράσει ποδοσφαιρικές ομάδες στην Ισπανία,
είχε αγοράσει ομάδες στην Παραγουάη, στην Ταϊλάνδη.
Είχαμε την Ντεπορτίβο Εσπανιόλ.
Ατσάλινο τέρμα.
Από δύο γκολ κι επάνω, 2.400.000.
Απόψε θα πάρει ο καθένας 100.000 πέσος.
Αύριο θα έχετε πρόσβαση σε χαρτοφυλάκιο με το κρυπτονόμισμα,
με 55.000 επιπλέον πέσος.
Θα τα κρατήσετε, η εταιρεία θα τα δεσμεύσει,
αλλά αν θέλετε μπορείτε να πουλήσετε.
Ξέρετε από τι είναι όλα φτιαγμένα;
- Πρώτες ύλες, σωστά; - Ναι!
Ποια είναι η πρώτη ύλη για κάτι που δεν βλέπεις;
Η πίστη!
Η πίστη είναι η ουσία αυτού που δεν βλέπετε.
Αυτόν τον αγώνα τον κερδίσαμε απ' τον αποδυτήρια.
Ανοίξαμε το Zoe Paradise.
Όταν εμφανίστηκε το Zoe Paradise,
ήμουν σε ένα τσατ
και ο Λεονάρντο έλεγε
"Το οικόπεδο πάει τόσο.
Μη μείνεις απέξω".
Γεια, πώς πάει;
Αν το αγοράσεις μετρητά, είναι στα 54.000.
Παίρνεις τρία οικόπεδα στο μετασύμπαν, είναι επένδυση.
Θα βλέπεις όλα όσα δημιουργούνται. Μπορείς να διαλέξεις γρήγορα.
Αν συμφωνείς, σε φέρνω σε επαφή με την ομάδα πληρωμών και με ενημερώνεις.
Πες μου αν είναι μετρητά, χαρτονομίσματα.
Δεν τα καταλαβαίνω αυτά, αλλά εντάξει.
ΦΩΝΗ ΘΥΜΑΤΟΣ
Θα ακούσω την καρδιά μου και θα προχωρήσω.
Είναι όλες οι οικονομίες μου. Θα σε εμπιστευτώ σε αυτό.
Το Zoe Paradise είναι εξαιρετική επένδυση.
Ήταν εταιρεία συμμετοχών, δεν υπήρχε μόνο η Zoe,
ήταν πολλές εταιρείες πίσω από τη Zoe.
Αρχίσαμε να βλέπουμε ότι υπήρχε υποστήριξη,
ότι υπήρχαν επιχειρήσεις
που θα μας έδιναν σταθερότητα.
Λοιπόν, πάμε στο αεροπλάνο
για το Ντουμπάι.
Είναι πτήση διάρκειας 28 ωρών, σημειώστε.
ΝΤΟΥΜΠΑΪ ΗΝΩΜΕΝΑ ΑΡΑΒΙΚΑ ΕΜΙΡΑΤΑ
Ο κόσμος κυβερνάται από την αγάπη,
γι' αυτό μην αγαπάς τα λεφτά και μη χρησιμοποιείς τους ανθρώπους.
Θα χάσεις ό,τι έχεις. Ενώ αντιστρόφως θα τα πολλαπλασιάσεις.
Ο Ιρίμια είπε ότι έπρεπε να μεταφέρουμε την εταιρεία στο Ντουμπάι,
γιατί στο Ντουμπάι είναι πολύ χαμηλότεροι οι φόροι.
Ήρθαμε για να ανοίξουμε την επιχείρηση. Τη Zoe Dubái.
Θα ανοίξουμε και τη Zoe Fútbol.
Θα ιδρύσουμε και μια κλινική.
Οι δικηγόροι, οι λογιστές και ο Ιρίμια συνέστησαν
να βρεθεί άτομο εμπιστοσύνης.
Όταν ονομάστηκα αντιπρόεδρος της Generación Zoe,
σε μια συζήτηση μου είπε "Αυτό δεν είναι συνεργασία.
Χρειάζομαι άτομο εμπιστοσύνης,
που αύριο δεν θα μου ζητά ούτε μετοχές ούτε τίποτα".
Βρισκόμαστε στο σπίτι
ενός τραπεζίτη του Ντουμπάι.
Με ιδιωτική παραλία στο σπίτι.
Το Ντουμπάι το έζησα σαν μία ακόμα εμπειρία.
Κοιτάξτε. Δεν θέλω να κοιτάξω.
Κοιτάξτε πού είμαστε. Κοιτάξτε πού τρώμε.
Τους έβλεπες
και το απολάμβανες κι εσύ, γιατί ήταν σαν να ήσουν εκεί.
Αν δούμε το ζωικό βασίλειο
οι επικεφαλής μας πρέπει να είναι καμήλες.
Είναι το μόνο ζώο που μεταφέρει νερό,
ώστε οι υπόλοιποι να διασχίσουν την έρημο.
Όταν στο Ντουμπάι του είπα
ότι θεωρούσα καλή ιδέα να αγοράσουμε χρυσωρυχείο,
ο Λουίς Ιρίμια μου 'πε ότι ήταν καλή επιχειρηματική κίνηση.
Με συστήνει σε κάποιον που λέει ότι ήταν ιδιοκτήτης της Sol Petróleo,
μου πουλάνε ένα ποσοστό ενός χρυσωρυχείου στο Σαν Χουάν,
που λεγόταν León, και άλλο ένα μεταλλείο.
Μου είπαν ότι μπορούσαν να μου παραδώσουν κάποια ποσότητα χρυσού.
Την κοστολόγησαν γύρω στα 500.000 δολάρια.
Για εμάς εκείνο το διάστημα
τα 500.000 δολάρια ήταν μισή μέρα παραγωγής.
Τα χρυσωρυχεία υπήρχαν.
Εγώ ο ίδιος επισκέφτηκα την Επιθεώρηση Μεταλλείων
για να επιβεβαιώσω την ύπαρξή τους.
Μίλησα με τη δικαστίνα, λειτουργούσαν κανονικά
και στη συνέχεια ο Κοσιτόρτο συνέταξε ένα συμβόλαιο.
Θα πλήρωνε δόσεις και με την τελευταία δόση θα παραχωρούνταν
η άδεια εκμετάλλευσης του μεταλλείου
στην εταιρεία Zoe.
Γελούσαν μαζί μας όταν είπαμε
ότι θα στηρίζαμε το νόμισμα με χρυσό!
Το δηλώνω απόψε.
Θα ανταλλάξουμε το Zoe Cash με χρυσό! Ένα γραμμάριο ανά νόμισμα!
Και το τελευταίο που κάνουμε, το κερασάκι στην τούρτα,
είναι η απόκτηση των μεταλλείων.
Αποκτήσαμε ήδη τα δύο πρώτα, και θα αξιοποιήσουμε άλλο ένα.
Δεν μας ανήκουν, αλλά μας επιτρέπεται η εκμετάλλευση.
Πολύ σύντομα θα συγκεντρώσουμε ένα τηλεοπτικό συνεργείο,
για να καταγράψουμε πώς εξορύσσουμε τα πρώτα γραμμάρια χρυσού.
Μπράβο!
Όσα σας λέω είναι χειροπιαστά, μπορείτε να τα δείτε και να τα αγγίξετε.
Δεν μπορείς να αγοράσεις μεταλλείο στην Αργεντινή, ούτε τον χώρο εξόρυξης.
ΧΟΥΛΙΑΝΑ ΚΟΜΠΑΝΙΣ ΕΙΣΑΓΓΕΛΕΑΣ
Τα μεταλλεία πρώτων υλών, όπως του χρυσού, αποτελούν ιδιοκτησία του κράτους.
Το κράτος τα παραχωρεί με πλειοδοσία.
Η εταιρεία εκμετάλλευσης κρατάει ένα ποσοστό
και το κράτος το δικό του ποσοστό.
Ο Ιρίμια λέει "Έχω έναν Κινέζο επενδυτή
που θα ρίξει 100.000.000 δολάρια για την εκμετάλλευση του μεταλλείου".
Το Zoe Cash θα έμπαινε σε όλα τα κινέζικα σούπερ μάρκετ, ο κόσμος θα έκανε αγορές.
Εγώ δεν ανακατευόμουν σε αυτά.
Ήταν ψέμα;
Μόνο ο Ιρίμια το ξέρει αυτό.
Ήθελα να σας πω ότι Παρασκευή και Σάββατο θα βρίσκομαι στο θέατρο ABC.
Μην το χάσετε. Ούτε εσείς ούτε οι φίλοι σας.
Συμβουλευτική, καθοδήγηση κι η καλύτερη επιχείρηση στα χέρια σας.
ΚΟΛΟΜΒΙΑ ΝΟΕΜΒΡΙΟΣ 2021
Τι κάνετε, φίλοι μου;
Αυτή η βραδιά ξεκινάει.
Και μετά απ' αυτήν τη βραδιά όλοι θα φύγουν αλλαγμένοι.
Θέλω να υποδεχτείτε με ένα δυνατό χειροκρότημα
κάποιον που διαπρέπει από τότε που εμφανίστηκε εδώ,
γιατί όλοι τον αγαπούν.
Τον Μαξ Μπατίστα. Μάξι, έλα εδώ!
Καλησπέρα σας!
Επιδείξαμε ανάπτυξη 8.000% το 2021.
Κερδίζαμε 40 με 50 εκατομμύρια δολάρια τον μήνα.
Διαχειριζόμουν κάθε μέρα 1.000.000 με 1.500.000 δολάρια.
Πρώτον ευχαριστώ τον Θεό που με έφερε ενώπιόν σας.
Στη συνέχεια ευχαριστώ τον Λέο.
Ακολουθεί ένας άλλος επικεφαλής που αποτελεί έμπνευση,
που πάντα ήταν δίπλα μας.
- Ο ιδρυτής. - Ο ιδρυτής της Zoe.
Είναι έτοιμος να μας κάνει
να εμπνευστούμε και να ερωτευτούμε.
Ο Λέο Κοσιτόρτο! Καλώς ήρθες!
Η εταιρεία είχε την τάση να αναπτύσσεται όχι κατά 8.000%.
αλλά τουλάχιστον 4.400%.
Εκείνη την εποχή βγάζαμε δύο δισεκατομμύρια δολάρια.
Υπάρχει εδώ κάποιος απ' την Κολομβία;
Ζήτω η Κολομβία!
Δεν ήταν ένα όνειρο, ήταν ένα διπλό όνειρο.
Και μιλάμε σε διεθνές επίπεδο.
Σήμερα έχουμε 64 γραφεία σε διεθνές επίπεδο.
Αυτόν τον μήνα μεταφέρθηκαν
κέρδη άνω των 20 εκατομμυρίων
σε όλους τους συνεργάτες και τα μέλη της Zoe.
Και σήμερα
είμαστε 58.000 άνθρωποι σε παγκόσμια κλίμακα.
Κοιτάξτε τι καταφέρνουμε εδώ.
Θα χρειαστούμε ολυμπιακό στάδιο την επόμενη φορά.
Τα επόμενα χρόνια θα δημιουργήσουμε
κινήματα κοινωνικά και πολιτικά,
ώστε στο μέλλον να μπορούμε να ηγούμαστε
σε μία, δύο, τρεις, τέσσερις, πέντε, έξι χώρες της Λατινικής Αμερικής!
Και θα κλείσω με αυτό.
Ένας δημοσιογράφος
από τη Βίγια Μαρία
ονόματι Σέρχιο
έστειλε ένα μέιλ
επειδή έμαθε ότι στη Βίγια Μαρία
ο κόσμος εγκαταλείπει τις παραδοσιακές εργασίες.
Γραμματείς και τραπεζικοί υπάλληλοι
αφήνουν τις παλιές τους δουλειές, όπου έβγαζαν 200 με 300 δολάρια τον μήνα.
Και γιατί;
Για τη Zoe!
Ποιο είναι το πρόβλημα;
Εγώ δεν φοβάμαι κανέναν άνθρωπο!
Κανέναν άνθρωπο!
Εγώ γονατίζω μόνο μπροστά στον Θεό!
Ο Χριστός είπε "Και θα κάνει έργα μεγαλύτερα απ' αυτά"!
Αυτά που έχουμε πετύχει όλοι μαζί
ούτε ο Κύριος δεν τα κατάφερε όταν βρέθηκε επί Γης,
αλλά μας είχε υποσχεθεί ότι εμείς θα καταφέρναμε έργα μεγαλύτερα.
Και τα μεγαλύτερα έργα έρχονται!
ΑΠΟΚΑΛΥΨΗ ΤΗΣ ΠΥΡΑΜΙΔΑΣ
Ο Μπέτο Μεντελιέφ, που προφανώς είναι ψευδώνυμο,
δεν έμαθα ποτέ ποιος ήταν και ούτε ρώτησα.
Ήταν χρήστης του Twitter που άρχισε να αποκαλύπτει τι ήταν η Generación Zoe
τον Οκτώβριο του 2021.
Δεν είχε πολλούς ακόλουθους τότε.
ΧΑΒΙΕΡ ΣΜΑΛΝΤΟΝ ΕΠΙΣΤΗΜΟΝΑΣ ΠΛΗΡΟΦΟΡΙΚΗΣ
Εγώ κάτι είχα αντιληφθεί, αλλά δεν είχα δώσει σημασία.
Ήμουν απασχολημένος με τη δουλειά.
Εδώ και τρεις δεκαετίες εργάζομαι στον χώρο της πληροφορικής.
Στον ελεύθερο χρόνο μου για χόμπι είμαι τουιτεράς.
Είχα ήδη δει να κυκλοφορούν διάφορες απάτες,
δήθεν θαυματουργές επιχειρήσεις,
βασισμένες σε κρυπτονομίσματα, που ήταν της μόδας.
Και κάποια στιγμή πέφτω πάνω σε κάτι που λεγόταν Generación Zoe,
που πραγματικά ήταν πολύ αστείο.
Μην πουλάς το σπίτι σου για να επενδύσεις.
Επένδυσε 500 δολάρια, 1.000 δολάρια.
Δεν έχεις λεφτά; Πούλα τον σκύλο σου!
Όταν άρχισα να το ψάχνω και γνώρισα τον κόσμο της Generación Zoe,
ο Λεονάρντο Κοσιτόρτο ως άτομο μου κίνησε το ενδιαφέρον.
Και αναρωτήθηκα από πού προέκυψε, ποιος ήταν.
Σκαλίζοντας λιγάκι το παρελθόν του
αποδείχτηκε ότι ο πατέρας του
ήταν επιχειρηματίας στον εκδοτικό τομέα,
που στις αρχές της δεκαετίας του '80 χρεοκόπησε.
Επομένως,
για να τα βγάλει πέρα, άρχισε να πουλάει βιβλία πόρτα πόρτα.
Και έπαιρνε μαζί του τον Λεονάρντο Κοσιτόρτο
και τον αδερφό του τον Γκιγέρμο.
Εκεί ο Κοσιτόρτο έμαθε
ή ανέπτυξε τις ικανότητες στις άμεσες πωλήσεις,
στις εξωτερικές πωλήσεις ως πλασιέ.
- Εσείς είστε αστυνομικός; - Ναι.
- Κάνουμε μια προώθηση στην περιοχή... - Δεν επιτρέπεται.
Μη θυμώνετε, δεν το ήξερα. Θα μιλήσω με τον διευθυντή.
-Εντάξει. - Νόμιζα ότι επιτρεπόταν.
-Το τμήμα πού είναι; - Δύο τετράγωνα πιο κάτω, αριστερά.
-Αριστερά; Δύο τετράγωνα; - Ναι.
-Είστε ο αρχιφύλακας Φλόρες; - Πώς το ξέρετε;
Απ' το σήμα σας. Ευχαριστώ και συγγνώμη.
Ευχαριστώ. Τα λέμε. Πάμε στο αστυνομικό τμήμα.
Καλημέρα σας. Εδώ είναι το τμήμα;
Με έστειλε ο αρχιφύλακας Φλόρες, κάνουμε προώθηση.
Μου είπε ότι...
Τη δεκαετία του '90 ο Κοσιτόρτο ήταν ουσιαστικά
εκπαιδευτής πωλητών.
Ήταν λίγο χαμαιλέοντας.
Μιλούσε διαφορετικά
αναλόγως την περίσταση και το μέρος.
Πάντα παρουσιαζόταν ως επαναστάτης ήρωας,
ως επιτυχημένος επιχειρηματίας, που θα άλλαζε την οικονομία,
που θα δημιουργούσε εκατομμυριούχους.
Κάποια στιγμή μπήκε και στον κόσμο της θρησκείας.
Ενίοτε σου προσφέρει κάτι, ενίοτε σου αφαιρεί κάτι.
Σου αφαιρεί για να σου προσφέρει ξανά.
Με απλά λόγια η καθολική θεολογία λέει
ότι το να είσαι φτωχός είναι καλό.
Η θεολογία της ευημερίας
λέει ότι ο Θεός θέλει να πλουτίσεις.
Είσαι φτωχός, γιατί δεν τα 'χεις καλά με τον Θεό.
Πέσε στα γόνατα, αν χρειαστεί, στο όνομα του Χριστού.
Με όλη σου την καρδιά!
Το πιο ψηλό μέρος
Το πιο μεγάλο
Είναι όταν πέφτω στα πόδια σου
Δυσκολεύτηκα να το πιστέψω στην αρχή.
Πώς ήταν δυνατόν να δίνει κάποιος τα λεφτά του σε αυτούς,
που ήταν πωλητές πλασιέ;
ΒΙΓΙΑ ΜΑΡΙΑ ΚΟΡΔΟΒΑ, ΑΡΓΕΝΤΙΝΗ
ΕΙΣΑΓΓΕΛΙΑ
Είχα γυρίσει από διακοπές. Ήταν μια δύσκολη χρονιά.
Την πρώτη μέρα μου 'δειξαν τα έγγραφα. Μου είπαν "Ο Λεονάρντο Κοσιτόρτο".
Είμαι η Χουλιάνα Κόμπανις,
εισαγγελέας στη Βίγια Μαρία, στην περιφέρεια Κόρδοβας στην Αργεντινή.
Η γραμματέας μου Φλορένσια Μπορτολούσι,
και οι υπάλληλοι Αλεχάντρο Μπιάνκο και Χερμάν Λίβινγκστον
μου είπαν "Κοίτα αυτό".
Μου παρουσίασαν ένα σωρό έγγραφα που έγραφαν Zoe.
"Τι είναι αυτό;"
Και η Φλορένσια εξηγεί ότι το είχε ερευνήσει.
Κατάλαβαν από τα μέσα κοινωνικής δικτύωσης
ότι ήταν ακριβώς η ίδια απάτη
με την απάτη της Soluciones Diarias πέντε χρόνια πριν στη Βίγια Μαρία.
Κι ενώ μου τα αναλύει όλα
κι εγώ της λέω "Να συγκεντρώσει στοιχεία, αλλά δεν έχουμε ακόμη θύματα",
η υπηρεσία μας λαμβάνει ένα τηλεφώνημα
με το οποίο καταγγέλλουν αυτό ακριβώς.
Αρχικά νομίσαμε ότι η Zoe ήταν εταιρεία δανεισμού.
Κάτι που συμβαίνει συχνά στην πόλη,
που έχει μεγάλη αγοραστική δύναμη,
ιδίως επειδή κυκλοφορεί πολύ μαύρο χρήμα.
Αυτό επενδύεται σε παράνομες εταιρείες δανεισμού,
οι οποίες σε δανείζουν με επιτόκια.
Είπα στον Αλεχάντρο Μπιάνκο να πάει στη Zoe της Βίγια Μαρία
και να ζητήσει ένα δάνειο.
Μου περιέγραψε ένα πολύ μεγάλο γραφείο, για τα δεδομένα της Βίγια Μαρία.
"Έχουν πολλούς υπολογιστές και όλοι πληκτρολογούν ασταμάτητα.
Με πήγαν πίσω, υπήρχαν μερικές καρέκλες.
Όλοι έπιναν καφέ, μου πρόσφεραν καφέ.
Τα γραφεία ήταν τέλεια".
Και προσθέτει "Κυκλοφορεί πολύ χρήμα εκεί".
Και ζήτησε ένα δάνειο.
Του είπαν ότι δεν δανείζουν.
Ότι έπρεπε να επενδύσει.
Του πρότειναν να επενδύσει 500 δολάρια,
για να έχει μια απόδοση ύψους 7,5%.
Κι ότι αν έφερνε συγγενείς του,
θα λάμβανε ένα 20% για κάθε συγγενή που θα έφερνε.
Έρχεται ο Αλεχάντρο και μου λέει
"Δεν είναι τοκογλύφοι, είναι πυραμίδα. Είναι σοβαρό".
Σύμφωνα με τον ποινικό κώδικα,
για τη διάπραξη αδικήματος χρειαζόμαστε ένα θύμα.
Και είπαμε "Πρέπει να περιμένουμε να εμφανιστεί ένα θύμα".
ΕΙΝΑΙ ΔΥΝΑΤΟΝ ΝΑ ΔΙΝΕΙΣ ΤΑ ΛΕΦΤΑ ΣΟΥ ΣΕ ΚΑΠΟΙΟΝ ΠΟΥ ΛΕΓΕΤΑΙ ΚΟΣΙΤΟΡΤΟ;
Αυτό που μου τράβηξε την προσοχή στη Zoe
ήταν το πόσο δυσανάλογη και πόσο παράλογη ήταν η οικονομική προσφορά.
Κάποιος που υποσχόταν μηνιαία απόδοση ύψους 7,5% σε δολάρια
ήταν ξεκάθαρο ότι όδευε προς την οικονομική καταστροφή.
Η Φλορένσια με ενημέρωσε ότι στο Twitter
κάποιοι χρήστες μιλούσαν για τον Κοσιτόρτο
και έλεγαν ότι ήταν πυραμίδα.
Η ZOE ΕΙΝΑΙ ΟΠΩΣ ΤΟ ΜΑΤΡΙΞ, ΑΛΛΑ ΑΝΗΚΕΙ ΣΤΟΝ ΚΟΣΙΤΟΡΤΟ.
Μου είχε συμβεί πιο παλιά και μου συνέβη κι εδώ
να ασχολούμαι με ένα θέμα
και να γίνομαι κατά κάποιον τρόπο το επίκεντρο της προσοχής.
Κάτι που κάνει άλλους ανθρώπους
να μου προωθούν πληροφορίες.
Ο ΠΟΝΗΡΟΣ ΡΟΥΦΑΕΙ ΤΟ ΑΙΜΑ ΤΩΝ ΑΦΕΛΩΝ
Προφανώς βλέπαμε τα τουίτ
και αγανακτούσαμε,
εξοργιζόμασταν.
Δεν ξέραμε πώς είχαν διεισδύσει, από πού το ήξεραν.
"Ποιος τους έδινε πληροφορίες; Γιατί ήταν εδώ;"
ΚΑΤΑΘΕΤΕΙΣ ΔΟΛΑΡΙΑ, ΕΙΣΠΡΑΤΤΕΙΣ ZOE CASH
Παρακολουθούσαμε τις καθημερινές ενέργειες του Κοσιτόρτο μέσω του Twitter.
Ταυτοποιούσαμε τους εμπλεκόμενους και τον τρόπο δράσης τους.
Όταν οι φίλοι μου τουιτεράδες άρχισαν να τουιτάρουν,
αρχίζω πλέον να προωθώ τα σχόλιά τους,
αλλά και να βασίζομαι σε αυτούς,
γιατί πλέον προχωρούσε η υπόθεση, δεν ήμουν μόνος.
Άρχισα να γίνομαι ο κακός της ιστορίας, ο κόσμος πίστευε πολύ στον Κοσιτόρτο.
Γεια σου, Σέρχιο. Αυτό που κάνεις είναι ντροπή.
Επιμένεις και δεν αναλαμβάνεις τις ευθύνες σου γι' αυτό που άρχισες.
Μου έκανες μεγάλη ζημιά,
χειραγωγείς τον κόσμο με την εφημερίδα σου.
Δεν ξέρω, νιώθεις ότι είσαι ισχυρός επειδή έχεις εφημερίδα;
Δυστυχώς θα στραφώ νομικά
εναντίον της εφημερίδας, εσένα και των συνεργατών σου.
Και δεν είναι απειλή,
έχω κάθε δικαίωμα ως άνθρωπος.
Ήταν πολύ επιθετικός.
Τα λεγόμενά του δεν ίσχυαν,
γιατί εγώ έκανα μόνο τη δουλειά μου,
κι εκείνος έβγαινε στα ΜΜΕ και έλεγε ακριβώς το αντίθετο.
Είναι σχολές συμβουλευτικής διαβίωσης και είναι εκπληκτικές.
Απ' την άλλη σχεδιάστηκαν τον περασμένο αιώνα.
Θα ήταν θρίαμβος, γιατί τα κρυπτονομίσματα βασίζονται σε χρηστικότητα κι εμπιστοσύνη.
Όταν τον έβλεπα,
όταν έβλεπα τις συνεντεύξεις του,
εκστασιαζόμουν, έλεγα "Να ο ηγέτης, να ο διευθυντής μου.
Να τος! Αλλάξτε το κανάλι, μαμά! Αυτός είναι!"
Ο τύπος δεν σταματούσε,
αγόραζε ολοσέλιδες καταχωρίσεις σε μεγάλες εφημερίδες.
"Μα αφού αυτή η μεγάλη εφημερίδα το λέει αυτό,
τι θέλει αυτό το έντυπο της Βίγια Μαρία;"
ΧΟΡΗΓΟΥΜΕΝΟ ΠΕΡΙΕΧΟΜΕΝΟ
Η GENERACIÓN ZOE ΕΛΑΒΕ ΑΔΕΙΑ ΑΠΟ ΤΗΝ ΕΠΙΤΡΟΠΗ ΚΕΦΑΛΑΙΑΓΟΡΑΣ
Δημιούργησα ένα μποτ.
Είναι πολύ απλά ένα σύστημα σημάτων,
βασισμένο σε μια σειρά μαθηματικών και στατιστικών μοντέλων,
και προβλέπει πόσο θα ανέβει ή πόσο θα πέσει η αγορά.
ΜΠΟΤ ZOE
Η Ρόσα Μαρία υποσχέθηκε πολύ ισχυρά μποτ.
Διαφώνησα με τον Λεονάρντο κι είπα
"Λεονάρντο, ας μείνουμε στο 7,5%. Είναι επικερδές, μη στοχεύουμε πιο ψηλά".
Είπε "Είμαι ο ιδιοκτήτης της εταιρείας και παίρνω εγώ τις αποφάσεις.
Αν αποφάσιζες εσύ, θα είχαμε φαλιρίσει.
Γι' αυτό είμαι εγώ ο ιδιοκτήτης".
ΧΡΙΣΤΟΥΓΕΝΝΙΑΤΙΚΟ ΜΠΟΤ ΑΠΟ 6 ΕΩΣ 13 ΔΕΚΕΜΒΡΙΟΥ
Τον Δεκέμβριο του 2021
λάνσαραν την τελευταία μεγάλη επένδυση, το διαβόητο χριστουγεννιάτικο μποτ,
που διπλασίαζε τα λεφτά σου σε τρεις μήνες και όπου τα λεφτά έπεσαν βροχή.
Φανταστείτε ότι ήταν Δεκέμβρης.
Έρχονταν ο 13ος μισθός, Χριστούγεννα, Πρωτοχρονιά, διακοπές.
Ο κόσμος ήταν απελπισμένος.
Πιστεύω ότι ήταν η μεγαλύτερη είσπραξη
που είχε κάνει η Zoe με τα μποτ.
Ήταν μια χιονόμπαλα που μεγάλωνε επειδή υπόσχονταν όλο και περισσότερα.
Ο κόσμος το είχε χάψει.
Όλο και περισσότερα,
περισσότερες ψευδαισθήσεις και περισσότερες φαντασιώσεις.
Ένα μπαλόνι που φούσκωνε συνέχεια μέχρι που
έσκασε.
ΧΩΡΑ ΤΟΥ ΚΟΣΙΤΟΡΤΟ
Ο Χριστός απ' τον σταυρό είπε "Πατέρα, συγχώρησέ τους, δεν ξέρουν τι κάνουν".
Μπορώ να ανοίξω το Twitter και να διαβάσω τις ασχημοσύνες,
αλλά δεν ασχολούμαι.
ΤΟ ΑΣΤΕΙΟ ΜΕ ΤΙΣ ΠΥΡΑΜΙΔΕΣ ΕΙΝΑΙ ΟΤΙ ΚΑΠΟΙΟΙ ΚΕΡΔΙΖΟΥΝ
Τα δικά μας τουίτ
έχουν κάποιο χιούμορ.
Δεν γελούσαμε με τα θύματα, αλλά κοροϊδεύαμε αυτόν.
ΚΟΣΙΤΟΡΤΟ, Η ΚΟΤΑ ΜΕ ΤΑ ΧΡΥΣΑ ΑΥΓΑ
Το περισσότερο υλικό που δημοσιεύαμε
ήταν κατά κύριο λόγο αρχειακό υλικό.
Υλικό δικό τους.
Φυσικά καταγράφαμε τα Zoom
που μας αφιέρωνε ο Κοσιτόρτο τα βράδια,
όπου κατά κύριο λόγο καταφερόταν εναντίον των χρηστών του Twitter,
που είχαν πληρωθεί από σκοτεινές δυνάμεις για να διαλύσουν τη Zoe.
Αυτό είναι το στιλ αυτών των ανθρώπων, τους οποίους δεν ξέρουμε ποιος πληρώνει.
Κι επιπλέον έχουν ενεργοποιήσει μποτ
για να διαδίδουν διάφορα στα σόσιαλ και στο Twitter.
Μας ενοχλούσε πολύ, γιατί τα έβαζαν με κάτι που ήταν δικό μας.
Το παίρναμε προσωπικά.
Και έτσι αρχίσαμε να μιλάμε μεταξύ μας.
Σιγά σιγά αρχίσαμε να χτίζουμε
αυτό τον στρατό, έναν στρατό χρηστών του Twitter.
Είχαμε συγκεκριμένη στρατηγική.
Τουιτάραμε ξημερώματα,
όταν κανείς δεν τουίταρε, για να έχουμε έκθεση.
Έπρεπε να προστατέψουμε αυτό στο οποίο είχαμε επενδύσει.
Γιατί αν δεν πήγαινε καλά, θα είχαμε κι εμείς πρόβλημα.
#ΚάτωΤαΧέριαΑπόΤηZoe
ΙΑΝΟΥΑΡΙΟΣ 2022
Περίπου στα μέσα Ιανουαρίου
ο κόσμος, όπως ήταν αναμενόμενο, ρωτούσε για τα λεφτά του.
Ήθελαν τα λεφτά τους και δεν υπήρχαν.
Αυτό το αντιμετωπίσαμε εμείς.
Αυτό που άρχισε να προκαλεί κλυδωνισμούς στο όλο οικοδόμημα
ήταν το περιβόητο χριστουγεννιάτικο μποτ.
ΧΡΙΣΤΟΥΓΕΝΝΙΑΤΙΚΟ ΜΠΟΤ ΑΠΟ 6 ΕΩΣ 13 ΔΕΚΕΜΒΡΙΟΥ
Όταν χρειάστηκε να γίνουν οι πληρωμές,
δεν υπήρχαν λεφτά.
Όλοι ήθελαν να αποσύρουν όλα τα λεφτά που είχαν επενδύσει.
Τα λεφτά είχαν επενδυθεί σε διαφορετικές επιχειρήσεις.
Υπήρχε ένα άτομο εκείνη την εποχή
στο οποίο είχα εμπιστοσύνη.
Και του είπα "Πες μου την αλήθεια,
γιατί εγώ κι οι συνάδελφοι τα τραβάμε όλα όταν έρχεται κόσμος".
Μου είπε "Δικαιούσαι να μάθεις την αλήθεια".
Τότε μου αποκάλυψε ότι δεν υπήρχαν τα λεφτά,
ότι δεν έβρισκαν τα λεφτά,
ότι δεν ήξεραν τι είχε συμβεί.
Μπαίνω στη διοικητική ομάδα του WhatsApp όπου ήταν και ο Κοσιτόρτο
με τους ανθρώπους εμπιστοσύνης του.
Κι άρχισα να ζητάω εξηγήσεις.
Και η διοίκηση απαντούσε
"Συνεχίστε με τις επενδύσεις, προωθήστε τα μποτ.
Πείτε στον κόσμο να καταθέτει λεφτά".
"Σας παρακαλώ, απαντήστε σε αυτό που σας ρωτάω".
Έστειλα ηχητικό μήνυμα, τους αποκάλεσα όλους αναίσχυντους.
Είπα ότι εγώ θα έλεγα στον κόσμο τι συμβαίνει.
Με διαγράφουν απ' το διοικητικό τσατ και με βγάζουν απ' όλα τα τσατ.
Και τότε έξαλλη πλέον αρχίζω να στέλνω ηχητικά μηνύματα
στη γενική ομάδα.
Ο μόνος υπεύθυνος εδώ είναι ο Κοσιτόρτο! Αυτός έφαγε όλα τα φράγκα!
Έχω ηχητικά του αντιπροέδρου που λέει ότι ο Λέο έχει το ρευστό.
Αυτός πρέπει να πληρώσει.
8 ΙΑΝΟΥΑΡΙΟΥ 2022
Φίλοι, φεύγουμε. Έρχεται ο Μάξι, πάμε Ουρουγουάη.
Ουρουγουάη, Μπουένος Άιρες, Μεξικό, Κολομβία
και επιστροφή στο Μπουένος Άιρες.
Η χρονιά μόλις ξεκίνησε, προσδεθείτε.
Πες γεια, Μάξι!
Δεν θυμάμαι ποιος τουιτεράς ανέβασε το βίντεο
όπου επιβιβάζονται σε ιδιωτικό τζετ με προορισμό την Ουρουγουάη.
Βλέπουμε αυτήν την εικόνα, ξέρουμε ότι έφευγαν από τη χώρα.
ΕΦΥΓΕ ΣΤΟ ΕΞΩΤΕΡΙΚΟ Ο ΗΓΕΤΗΣ ΤΗΣ ZOE. ΘΑ ΕΠΙΣΤΡΕΨΕΙ ΑΡΑΓΕ;
Φίλοι, θέλω να σας πω ένα γεια απ' το Σάντο Ντομίνγκο.
Σήμερα το πρωί
συνεχίζονται οι επιθέσεις εναντίον μου
και εναντίον του οργανισμού.
Ένα μοντέλο που κατέρρευσε σε σύστημα που αντιστέκεται στην αλλαγή
δεν επιτρέπει να λειτουργήσει
ένα νέο μοντέλο επιχείρησης σαν το δικό μας.
Θα συνεχίσουμε να σπέρνουμε σπόρους, δεν θα χάσουμε την ευκαιρία.
Είναι σημαντική η αλληλοκατανόηση,
η στήριξη, η αλληλοστήριξη,
για να κάνουμε ένα βήμα ως κοινότητα
προς την εδραίωση της οργάνωσης.
Εκείνη την εποχή εμπιστευόμασταν
και ακούγαμε το μήνυμα του Λέο και όσα μας έλεγε.
Ότι έπρεπε να μείνουμε ενωμένοι, ότι ήθελαν να μας χωρίσουν,
ότι ήθελαν να καταστρέψουν την εταιρεία και ότι αυτό θα περνούσε
και να κάναμε υπομονή.
Επομένως προς το παρόν συνεχίζαμε
να υπερασπιζόμαστε και να στηρίζουμε όλη την κοινότητα.
Καλησπέρα σε όλους.
Σας ευχαριστώ που συνδεθήκατε, που ανταποκριθήκατε στο κάλεσμα.
Είμαστε 8.000 με 9.000 άνθρωποι προς το παρόν.
Δεδομένων των συνθηκών,
είναι πολύ σημαντικό να μπορείτε όλοι εσείς να δείτε
πώς αντιδρούμε
απέναντι στην πρόκληση και τη συστημική επίθεση
αυτήν τη στιγμή στα σόσιαλ της Αργεντινής.
Σας στέλνω αυτόν τον κύριο, που υποτίθεται ότι λέγεται Μπέτο.
Έχει ψεύτικη φωτογραφία προφίλ.
Αυτό δημοσίευσε μόλις τώρα, άρα προφανώς είναι εδώ στο Zoom.
Δεν έχετε ιδέα με ποιον σχετίζεστε.
Και ας μάθουμε απ' αυτήν τη λέξη.
Εσύ, Μπέτο, πρέπει πρώτα να μάθεις να σχετίζεσαι με τον εαυτό σου,
για να επουλώσεις το μίσος
το οποίο εξαπολύεις
επειδή μια εταιρεία αναπτύσσεται
και στην οποία ρίχνεις λάσπη, επειδή είσαι παλιάνθρωπος.
Πουλήθηκες στις μεγάλες δυνάμεις, για πόσα λεφτά άραγε;
Και στις εφημερίδες και στους δημοσιογράφους
που έχουν εξαγριωθεί επειδή γεννήθηκε μια νέα γενιά στον κόσμο.
Τι κρύβεται πίσω απ' τον γκουρού των κρυπτονομισμάτων;
Υπάρχει κάτι ή όχι;
Έπαιρνε όλο και μεγαλύτερες διαστάσεις,
ώσπου κάθε μέρα ακούγονταν οι λέξεις Generación Zoe.
Δεν σταματούσαν να μιλάνε περί Generación Zoe ή Λεονάρντο Κοσιτόρτο.
Έστησε ένα τεράστιο σύστημα απάτης
μέσα από τη Generación Zoe.
Πάντα υπήρχαν απατεώνες.
Αρχίσαμε να νιώθουμε περισσότερη πίεση,
καθώς πλέον ασχολούνταν όλα τα ΜΜΕ.
Το αποκαλούσαν ανοιχτά απάτη.
Είναι απίστευτο το γεγονός ότι στην τηλεόραση αυτήν τη στιγμή
μιλάνε για απάτη και σκάνδαλο.
Για εμένα είναι σαν να έχεις ένα μπακάλικο και να ανοίγει άλλο ένα δίπλα ακριβώς
και να βάζει πινακίδες ότι πουλάμε σάπια φρούτα και σάπιο κρέας.
Και εξελίσσεται μια κανονική επίθεση μέσω των ΜΜΕ.
Ώσπου πλέον ο κόσμος δεν αγοράζει πια από εσένα,
όλα πάνε κατά διαόλου και φαλιρίζεις.
Γεια σας, επικεφαλής. Καλησπέρα σας.
Ήθελα να σας χαιρετήσω
και να συζητήσουμε κάποια σημεία για να τα ξεκαθαρίσουμε.
Τα βήματα που πρέπει να κάνουμε σήμερα και ιδίως αύριο.
Είναι σημαντικό να...
Αντί να τα παρατήσει και να πει
"Μέχρι εδώ ήταν,
χάσαμε τα λεφτά, δεν ξέρουμε πώς να πληρώσουμε τους επενδυτές",
η απάντησή τους ήταν να ανακοινώσουν μια ακόμα πιο δελεαστική προσφορά,
με περισσότερα κέρδη.
...για να έχετε πρόσβαση στο τελευταίο και μοναδικό μποτ που λειτουργεί.
Δεν υπάρχουν άλλα μποτ.
Αυτό το μποτ τεσσάρων μηνών
δίνει προοδευτικά ποσοστά των 20%, 25%, 30% και 35%.
ΤΕΛΕΥΤΑΙΟ ΜΠΟΤ ΤΕΣΣΑΡΩΝ ΜΗΝΩΝ ΤΕΛΙΚΟ ΚΕΡΔΟΣ 110%
Ήταν ένας τρόπος υποστήριξης
για να δείξουμε την εμπιστοσύνη μας στην εταιρεία,
γιατί δεν είχαν καθόλου ρευστότητα
για να πραγματοποιήσουν τις πληρωμές προς τα μέλη.
Και μπήκαμε όλοι σε εκείνο το τελευταίο μποτ,
γιατί ήταν η τελευταία ευκαιρία, δεν θα υπήρχε άλλη.
ΤΕΛΕΥΤΑΙΟ ΜΠΟΤ ΚΑΝΤΕ ΚΛΙΚ
Για εμένα το πιο σημαντικό ήταν να μπουν χρήματα,
δεν είχε σημασία πόσα είχες.
Τις τελευταίες στιγμές έπρεπε να μπουν λεφτά.
Αυτά ήταν τα προειδοποιητικά σημάδια.
Σήμαινε ότι κάτι δεν λειτουργούσε σωστά.
Καχυποψία.
Εκείνη τη στιγμή ο κόσμος πλέον μας πίεζε, μας έκανε λεκτικές επιθέσεις.
Υπήρχαν συνάδελφοι
που δεν άντεχαν τα έντονα συναισθήματα που ζούσαμε εκ των έσω,
δεν ήθελαν να δουλέψουν.
Μας ακολουθούσαν αυτοκίνητα μέχρι το σπίτι μας.
Πλέον φοβόμασταν πολύ.
Ήταν όλα πολύ ζοφερά.
Συνάδελφοι δέχονταν απειλές.
Συνάδελφοι αστυνομικοί, που είχαν δουλέψει μαζί μου,
δέχονταν σοβαρές απειλές.
Η κατάσταση άρχισε να σοβαρεύει,
γιατί σημειώθηκαν βίαια περιστατικά.
Κάποιοι εμφανίστηκαν ένοπλοι σε γραφεία για να διεκδικήσουν τα χρήματά τους.
Η κατάσταση εκρήγνυται όταν κλείνουν τα γραφεία της Βίγια Μαρία.
Θα μιλήσω σταράτα, δεν θα περιμένω.
ΦΩΝΗ ΘΥΜΑΤΟΣ
Μέχρι να επιστρέψετε τα λεφτά που πήρατε απ' τους φίλους μου κι από εμένα,
δεν θα σταματήσω.
Μας δουλεύετε ψιλό γαζί, συνεχίζετε να πουλάτε διάφορα.
Παραμύθια όλα.
Δεν είμαι παιδί.
Αν δεν νοιάζεσαι για την οικογένειά σου ή για τον εαυτό σου,
εγώ θα σε κάνω βούκινο.
Δεν έχετε καν τα κότσια
να σηκώσετε το ακουστικό και να τηλεφωνήσετε.
Γαμώ το σπίτι σου, καριόλη!
Έχεις χρόνο μέχρι τις 16, ήρθα για τα 30.000 που έριξα.
Τελείωσε, με κουράσατε.
Εισέβαλαν στα γραφεία.
Διέλυσαν τα πάντα, επιτέθηκαν στον κόσμο, κάποιοι μάλιστα οπλοφορούσαν.
#ΕπιστρέψτεΤαΦράγκα
Τα βρήκαν με μερικούς που έκαναν περισσότερη φασαρία.
#Λαμόγια
Αυτοί πληρώθηκαν κι εμείς στον άσο.
Όσοι είμαστε εδώ θέλουμε τα λεφτά μας.
ΚΛΕΙΝΕΙ ΓΡΑΦΕΙΟ ΣΤΟ ΑΛΙΚΑΝΤΕ ΜΕΤΑ ΑΠΟ ΚΑΤΑΓΓΕΛΙΕΣ ΓΙΑ ΑΠΑΤΗ
ZOE ΙΣΠΑΝΙΑΣ: ΑΠ' ΤΗΝ ΕΚΘΕΤΙΚΗ ΑΝΑΠΤΥΞΗ ΣΤΟ "ΔΕΝ ΥΠΑΡΧΕΙ ΟΥΤΕ ΕΥΡΩ"
ΙΡΙΜΙΑ: "ΜΟΝΟ Ο ΚΟΣΙΤΟΡΤΟ ΚΙ Ο ΜΠΑΤΙΣΤΑ ΞΕΡΟΥΝ ΠΟΥ ΠΗΓΑΝ ΤΑ ΛΕΦΤΑ"
Ούτε ένα τηλεφώνημα, κανείς δεν σε αναζητάει.
Είναι όλα άδεια, τα πήραν όλα.
#ΑπάτηZoe
Δεν υπάρχουν υπολογιστές, ούτε λεφτά. Άδειασαν τα χρηματοκιβώτια.
Δουλέψαμε μόνοι τις τελευταίες μέρες.
Κλείσαμε στις 14 Φεβρουαρίου.
Απ' τη μια μέρα στην άλλη έκλεισε το γραφείο της Βίγια Μαρία.
Υπήρχε μια πινακίδα με τηλεφωνικούς αριθμούς
που έλεγε "Τηλεφωνήστε εδώ, κλείσαμε".
Κάποιοι επενδυτές έρχονταν καθημερινά
και ρωτούσαν τι να κάνουν.
Και κανείς δεν ήξερε να τους πει τι να κάνουν.
Και το μόνο που τους προτείναμε
ήταν να επικοινωνήσουν με την εισαγγελέα, που ξέραμε ότι είχε αναλάβει την έρευνα.
Είχαμε πλέον στοιχειοθετήσει την υπόθεσή μας.
Είχαμε εκδώσει τα εντάλματα σύλληψης και έρευνας.
Επειδή είχαμε ταυτοποιήσει την οργάνωση.
Γνωρίζαμε τη διεύθυνση κατοικίας όλων
και περιμέναμε το πρώτο θύμα.
Το πρώτο θύμα ήρθε στις 17 Φεβρουαρίου,
συγκεκριμένα ήρθαν τρία.
Είπαν ότι δεν είχαν πληρωθεί.
Και η πρώτη μας κίνηση αμέσως ήταν
να διατάξουμε τη σύλληψη των Άλβαρες.
Ξέραμε ότι ο Κοσιτόρτο κι ο Μπατίστα βρίσκονταν εκτός χώρας,
και διατάξαμε την έρευνα της οικίας τους, καθώς γνωρίζαμε τη διεύθυνση.
Όταν φτάσαμε στις οικίες, δεν υπήρχε κανείς, ήταν άδειες.
Είχαν αδειάσει τα γραφεία της Βίγια Μαρία, της Zoe Villa María.
Για ποιον λόγο;
Διότι ένα στέλεχος της ομοσπονδιακής αστυνομίας
δούλευε ως σωματοφύλακας του Κλάουντιο Άλβαρες.
ΧΟΥΑΝ ΓΚΟΜΕΣ ΗΧΗΤΙΚΟ ΜΗΝΥΜΑ
Όταν διατάξαμε τις έρευνες,
αυτός ο ομοσπονδιακός αστυνομικός
ειδοποίησε τον Κλάουντιο Άλβαρες με τηλεφωνική κλήση στις 2:30 το πρωί.
"Αύριο θα γίνει έφοδος, πρέπει να φύγεις. Επίστρεψέ μου τα λεφτά".
Ζητούσε να του επιστραφούν τα χρήματα που είχε επενδύσει.
Και έτσι διέφυγαν.
Σήμερα πραγματοποιήθηκαν έρευνες σε σπίτια στη Βίγια Μαρία,
μετά την καταγγελία για απάτη εναντίον αυτού του οργανισμού,
με εντολή της εισαγγελέα Χουλιάνα Κόμπανις.
Αυτό έγινε Παρασκευή,
τη Δευτέρα εκδόθηκαν τα διεθνή εντάλματα σύλληψης των Μπατίστα και Κοσιτόρτο.
Εκδόθηκε, μόλις τώρα,
διεθνές ένταλμα σύλληψης
για τον Λεονάρντο Νέλσον Κοσιτόρτο.
Ήταν η πρώτη φορά που εκδίδαμε ένα διεθνές ένταλμα.
Δεν είχαμε τη χαρά μέχρι τότε,
για να το θέσω έτσι.
Επικοινωνήσαμε με την Ιντερπόλ.
Δεν ξέραμε την πιθανή τοποθεσία τους.
Γνωρίζαμε, όμως,
ότι ο Μάξι Μπατίστα είχε φύγει από πριν για Μεξικό και μετά για Ισπανία.
ΜΑΔΡΙΤΗ ΙΣΠΑΝΙΑ
Μάξι, ένιωσες κάποια στιγμή ότι ο Λέο σε απέκοψε;
Ότι σε εγκατέλειψε;
Ο ΜΠΑΤΙΣΤΑ ΕΔΩΣΕ ΣΥΝΕΝΤΕΥΞΗ ΣΤΙΣ 18 ΜΑΡΤΙΟΥ 2022
Δεν έχω επαφή με τον Λέο.
Πολύ θα ήθελα να ξέρω τι σκέφτεται.
Τι πιστεύει.
Τι σκεφτόταν όταν μου έλεγε "Όλα καλά, προχωράμε";
Γιατί εγώ...
Έλεγα "Πώς γίνεται να συμβαίνει αυτό;"
Ο διχασμός φέρνει το χάος.
Και αυτό που συνέβη στην εταιρεία είναι ότι κάποιοι απέκτησαν τεράστια δύναμη.
Αυτοί που είχαν τεράστια δύναμη χειρίζονταν τα πάντα.
Την επιχείρηση, τα λεφτά.
Και όσο τα χειρίζονταν όλα, σφετερίστηκαν πολλά χρήματα.
Πολλοί έκλεψαν χρήματα, πολλοί πρόδωσαν.
Ζω τον μεγαλύτερο εφιάλτη της ζωής μου.
Δεν έχω ξανανιώσει έτσι.
Ξέρω τι είναι ο θάνατος.
Γιατί
ένιωσα ότι πέθανα.
Άρχισα λοιπόν...
να ζω διαφορετικά γιατί καταλάβαινα πώς είναι να 'σαι ζωντανός νεκρός.
Ήταν σαν να ήμουν νεκρός μέσα μου.
Έγιναν τέσσερις συλλήψεις.
Τέσσερα άτομα παρουσιάστηκαν οικειοθελώς στην εισαγγελία της Βίγια Κάρλος Πας.
Μέχρι σήμερα
έχουν παραδοθεί τέσσερις από τους εφτά καταζητούμενους.
Οι Κλάουντιο Άλβαρες, Ιβάνα Άλβαρες,
Σάμε Σίλβιο και Φερμάνι Σίλβια.
Ο Κοσιτόρτο προσπάθησε να προσποιηθεί ότι είχε γυρίσει στην Κολομβία.
Δημοσίευσε φωτογραφία στο Instagram,
όπου κολυμπούσε σε μια πισίνα με πανάκριβα γυαλιά ηλίου.
ΘΑ ΕΠΑΝΕΛΘΟΥΜΕ
Έλεγε ότι βρισκόταν κάπου στην Κολομβία.
Επίσης είχε κάνει μια κλήση στο Zoom
και το φόντο θύμιζε πολύ ένα συγκρότημα με ξύλινα σπιτάκια,
όπου υποτίθεται ότι θα ίδρυαν κέντρο χαλάρωσης της Zoe.
Αφού παρατηρήσαμε κάποιες ομοιότητες,
σκεφτήκαμε ότι ίσως ο Κοσιτόρτο κρυβόταν εκεί.
Αυτό δεν άρεσε καθόλου στον Κοσιτόρτο
και εμφανίστηκε φανερά θυμωμένος
μέσω Zoom στο ίδιο μέρος.
Είμαι υποχρεωμένος να κάνω αυτό το βίντεο
για να τους αποδείξω και να το πάρουν απόφαση
ότι καμία σχέση δεν έχει με την Καρταχένα.
Δεν είμαι τόσο βλάκας, μη με υποτιμάτε.
Δεν μπορούν να με βρουν τόσο εύκολα.
Και επιπλέον παίζουν με τη ζωή των άλλων.
Σταματήστε τα ψέματα και τη λάσπη,
έξι μήνες τώρα επιτίθεστε στην κοινότητά μας.
Δύο πράγματα επηρεάζουν πολύ στα σόσιαλ.
Η αγανάκτηση και το χιούμορ.
Εγώ προτιμώ, και ο Μπέτο Μεντελιέφ επίσης,
να βλέπω τα πράγματα με χιούμορ, να ρίχνουμε γέλιο.
Ξεκινάμε με το πρώτο σημείο, τα οικόπεδα.
Πρόκειται για θρυλικά οικόπεδα.
Μια μέρα άφησαν ανοιχτό τον πίνακα στο Zoom,
και μπορούσε να ζωγραφίσει ο καθένας.
Σας παρακαλώ, απενεργοποιήστε τον πίνακα.
Και ζωγράφισαν από πυραμίδες μέχρι πέη, μέχρι το θρυλικό "Ο Μπέτο ζει!",
γιατί είχαν ρίξει τον λογαριασμό του.
Κάν' το εσύ, αφού μοιράζεσαι την οθόνη σου.
Όχι, δεν μοιράζομαι εγώ οθόνη.
Η ομάδα του Τζέιμς τη μοιράζεται.
- Ευχαριστώ που ήρθατε. - Ευχαριστώ.
- Παρά το σαμποτάζ. - Έλεος.
Και σε μια άλλη παρουσίαση κάποιος κατάφερε να πάρει προνόμια κάμερας
και βγήκε με ένα άβαταρ Αιγύπτιου φαραώ.
Μπορώ να δω, παρακαλώ, τον Καμίλο Λεόν;
Κάμι, έχεις τον λόγο.
Λεονάρντο,
δεν ξέρω τι να προσθέσω που δεν έχει ειπωθεί ήδη.
Αν κάποιος
έχει κάτι να προσθέσει...
Ο ΔΙΟΡΓΑΝΩΤΗΣ ΕΚΛΕΙΣΕ ΤΗ ΣΥΝΑΝΤΗΣΗ
Ο Κοσιτόρτο έλεγε ότι ήταν στην Κολομβία, στο Zoom έλεγε Μεντεγίν.
Αλλά το κινητό του εξέπεμπε σήμα από τη Δομινικανή Δημοκρατία.
Όταν στο Zoom συνδεόταν μέσω πύλης ΝΑΤ του σκοτεινού δικτύου,
του ίντερνετ που δεν είναι ορατό,
μπορούσε να δείχνει ότι ήταν στην Ισπανία.
Γενικά έβαζε Ισπανία.
Αλλά το κινητό του εξέπεμπε από Δομινικανή Δημοκρατία
και δεν έκανε χρήση NAT.
Αυτό λοιπόν μας έδινε την ακριβή φυσική του τοποθεσία.
Έχουμε μαζί μας τον Λεονάρντο Κοσιτόρτο,
ο οποίος καταζητείται.
Καλησπέρα σας.
Δεν ξέρω αν μπορείτε να μας πείτε από πού μας μιλάτε τώρα.
Γεια σου, Γουστάβο. Καλησπέρα.
Χαίρομαι που σε βλέπω.
Αυτήν τη στιγμή είμαστε στη Δομινικανή Δημοκρατία.
Και γιατί σας καταζητεί η δικαιοσύνη της Αργεντινής;
Δεν με καταζητεί, γιατί δεν το έσκασα.
Ταξίδευα, έκανα περιοδεία, εμείς δραστηριοποιούμαστε σε 21 χώρες.
Ως προς τον Μάξι Μπατίστα, ξέραμε ότι είχε επικοινωνία με την κόρη του.
Ερευνήσαμε την οικία της κόρης,
μιλούσε στο τηλέφωνο μαζί της τη στιγμή που χτυπήσαμε την πόρτα.
Τη διατάξαμε να κλείσει, γιατί είχαμε ένταλμα έρευνας.
Και αμέσως εμφανίστηκε ο αδερφός του Μπατίστα,
που μας μετέφερε ότι ο Μπατίστα δεν το ήθελε αυτό για την κόρη του.
Εκείνη τη μέρα αποφάσισε να γυρίσει στην Αργεντινή και να παραδοθεί.
Έρχεται ο Μαξιμιλιάνο Μπατίστα.
21 ΜΑΡΤΙΟΥ 2022
Μια δήλωση, Μαξιμιλιάνο;
Ο Κοσιτόρτο θα παραδοθεί, Μαξιμιλιάνο;
ΔΟΜΙΝΙΚΑΝΗ ΔΗΜΟΚΡΑΤΙΑ
Ως προς τον Κοσιτόρτο, τι έκανε η Ιντερπόλ;
Μαζί με την Ιντερπόλ της Δομινικανής Δημοκρατίας
άρχισαν να αναλύουν το φόντο του οπτικού υλικού.
Επρόκειτο για φόντο πολύ συνηθισμένο σε παραθαλάσσια σπίτια ενοικίασης.
Άρχισαν να ψάχνουν σε μεσιτικά γραφεία,
για να δουν αν κάποιο σπίτι έμοιαζε με αυτό στο οποίο βρισκόταν.
Μου έδειξαν ότι, όπως φαινόταν και στο βίντεο,
ήταν το ίδιο σπίτι που το μεσιτικό γραφείο διαφήμιζε.
ΧΟΥΑΝ ΝΤΟΛΙΟ ΔΟΜΙΝΙΚΑΝΗ ΔΗΜΟΚΡΑΤΙΑ
Ο δικηγόρος του Κοσιτόρτο διαβεβαιώνει
ότι ο πελάτης του είναι πρόθυμος να παραδοθεί,
αλλά ζητά εγγυήσεις απ' την Εισαγγελία, όπως το να μην προφυλακιστεί,
καθώς και να διασαφηνιστεί για ποια αδικήματα διώκεται.
Άλλαζε τοποθεσία κάθε πέντε μέρες, κάθε τρεις με πέντε μέρες.
Έμενε στην παραλία Χουάν Ντόλιο, αλλά κάθε φορά άλλαζε σπίτι.
Πλέον γνωρίζαμε
ότι έσφιγγε ο κλοιός γύρω απ' τον Κοσιτόρτο.
Ήταν πλέον θέμα ωρών
ο εντοπισμός του.
Η Ιντερπόλ λοιπόν ακολουθούσε την ίδια προσέγγιση.
Παρακολουθούσε τα δημόσια Zoom που οργάνωνε κάθε μέρα,
ώσπου βρήκαμε το σπίτι.
Οι τοπικές υπηρεσίες έκαναν έφοδο χαράματα.
Μου είπαν τα τοπικά στελέχη ότι τον αιφνιδίασαν εντελώς.
Βρέθηκε με άλλο άτομο, με άντρα,
ο οποίος τον βοηθούσε να νοικιάζει διαφορετικά μέρη.
Πιστεύω ότι δεν περίμενε ότι θα τον έπιανα.
4 ΑΠΡΙΛΙΟΥ 2022
Ξυπνήσαμε στις 4 Απριλίου
και μάθαμε ότι ο Λεονάρντο Κοσιτόρτο είχε συλληφθεί στη Δομινικανή Δημοκρατία.
Και μείναμε έκπληκτοι. "Τι έγινε;"
Τότε καταλάβαμε ότι ήταν καταζητούμενος.
Τον είχε συλλάβει η Ιντερπόλ;
Η Ιντερπόλ συλλαμβάνει εγκληματίες.
Επομένως υπάρχει κάτι που δεν γνωρίζουμε.
Εκδόθηκε στην Αργεντινή.
Τον είδαμε να τον μεταφέρουν με χειροπέδες.
Ήταν άλλος άνθρωπος. Δεν πιστεύαμε αυτό που βλέπαμε.
Και τότε μας άνοιξαν τα μάτια.
Στο κέντρο της Βίγια Μαρία, στο τοπικό δικαστήριο,
δίνει κατάθεση ο Λεονάρντο Κοσιτόρτο
ενώπιον της εισαγγελέα Χουλιάνα Κόμπανις.
Η εισαγγελέας Χουλιάνα Κόμπανις σε συλλαμβάνει.
Διαπράττει κατάχρηση εξουσίας,
διαπράττει κατάχρηση εξουσίας με την προφυλάκιση.
Μετά λέει ότι θα ασκήσει δίωξη,
με ποινή γύρω στα πέντε με οχτώ ή δέκα έτη.
Αλλά αν δηλώσεις ένοχος και αποδεχτείς τα γεγονότα,
θα σε ελευθερώσει σε δύο, τρία, τέσσερα χρόνια.
Την πρώτη φορά που τον συνάντησα
μπήκε πολύ έξαλλος.
Με πλησίασε και σήκωσε το δάχτυλο.
Του είπα να δείξει σεβασμό και να κατεβάσει το δάχτυλο.
Απαιτούνταν αμοιβαίος σεβασμός.
Ήταν πολύ θυμωμένος.
Είπε ότι εξαιτίας μου καταστράφηκε η εταιρεία του, η μεγα-εταιρεία.
Σπίλωσαν το όνομά μου με τον πιο άθλιο τρόπο.
Ουσιαστικά με καταδίκασαν σε κοινωνικό θάνατο.
Μέχρι πριν από έναν χρόνο κινδύνευα να με μαχαιρώσουν στον δρόμο.
Δεν κράτησα τα λεφτά κανενός.
Ο κύριος Κοσιτόρτο διατεινόταν πάντα ότι υπήρξε θύμα του συστήματος,
όχι μόνο του οικονομικού συστήματος, αλλά και του δικαστικού συστήματος.
176 ΚΑΤΗΓΟΡΙΕΣ ΓΙΑ ΑΠΑΤΗ
Ο κύριος Λεονάρντο Κοσιτόρτο έδωσε σήμερα κατάθεση.
Του απαγγέλθηκαν 176 κατηγορίες για απάτη και μία για εγκληματική οργάνωση.
Η πολιτική σας...
Διεφθαρμένοι επιχειρηματίες.
Πουλημένα κανάλια!
Πουλημένη δικαιοσύνη. Αυτή είναι η μεγάλη απάτη!
- Με συγχωρείτε. - Αυτά όλα.
Είμαι κι εγώ ένα ακόμη θύμα σε αυτήν την ιστορία.
Όσον αφορά τις συναλλαγές που εκείνος πραγματοποιούσε,
ανακαλύψαμε ότι γίνονταν σε συνθήκες επίδειξης.
Ποτέ δεν υπήρξαν συναλλαγές.
Ένας χρηματομεσίτης μπορεί να σου δείξει γράφημα με το τι συμβαίνει στην αγορά.
Ένας μεσίτης είναι φερέγγυος
αν υπάρχουν τα κέρδη που βλέπεις όταν θελήσεις να εισπράξεις τα κέρδη.
Θα μπορούσαμε να πούμε ότι αυτό που βλέπαμε εμείς στις συναλλαγές
ήταν προσομοίωση.
ΤΕΡΜΑΤΙΣΜΟΣ ΜΕΤΑΔΟΣΗΣ
- Πόσους εκπροσωπείτε; - Είκοσι άτομα.
Είκοσι θύματα και μιλάμε και με άλλους.
Τι ζητάνε από τον Κοσιτόρτο;
Θέλουν να τους επιστραφούν τα χρήματά τους.
Πόσα επένδυσαν;
Έχω κόσμο που έβαλε από 5.000 έως 8.000.
- Κάποιος έβαλε 70.000 δολάρια. - Δολάρια;
Αποφάσισα να επενδύσω 3.000 δολάρια στη Zoe.
Δηλαδή 2.648 ευρώ.
Καταθέσαμε 6.000 ευρώ η κάθε μία.
Επένδυσα 8.000 δολάρια
στο χριστουγεννιάτικο μποτ και 500 για ένα καταπίστευμα.
Γνωρίζω ανθρώπους απ' την ομάδα που επένδυσαν 200.000 δολάρια.
Στην Κολομβία, στο Περού, στο Εκουαδόρ, στις ΗΠΑ.
Στο Μεξικό, στη Γουατεμάλα.
-Στην Ισπανία. Στη Γερμανία. - Στη Γερμανία;
Από τα 120.000.000 δολάρια στα οποία ανέρχεται η απάτη συνολικά,
υπολογίζουμε ότι μόνο το 10%
είχε δηλωθεί και είχε διακινηθεί μέσω του τραπεζικού συστήματος.
Τα υπόλοιπα δεν δηλώθηκαν ποτέ και πέρασαν από εικονικούς λογαριασμούς.
Αυτά τα χρήματα βρίσκονται σε φορολογικούς παραδείσους,
όπου μπορούν να τα καταθέτουν και να τα επενδύουν χωρίς ελέγχους.
Μια συντηρητική εκτίμηση,
εφόσον είχαν εξαπλωθεί σε τόσες χώρες,
είναι 250.000.000 δολάρια.
Αν κάποιος μου πει ότι είναι 400.000.000, δεν θα εκπλαγώ καθόλου.
Ο κύριος Κοσιτόρτο θεωρεί ότι είχε νόμιμη επιχείρηση,
ότι δρούσε νόμιμα
και ότι μπορεί να μου το αποδείξει, αν και δεν το έκανε σε δικανικό επίπεδο.
Οι δικηγόροι του δεν έχουν καταθέσει τίποτα που να λέει
"Έκανε συναλλαγές, να τα κέρδη, Επένδυσε, να τα κέρδη".
Δεν υπάρχει αυτό.
Τα ενοχοποιητικά στοιχεία που έχουμε εναντίον του
προσπαθεί να τα αντικρούσει, αλλά δεν έχει επιχειρήματα,
δεν καταλήγει πουθενά.
Πολλές φορές με ρωτάνε "Γιατί συνεχίζεις; Γιατί επιμένεις;"
Η Zoe κατέρρευσε.
Κανείς δεν θα πιστέψει τον Κοσιτόρτο, ούτε θα του δώσει λεφτά.
Αλλά υπάρχουν πολλές παρόμοιες απάτες
και θεωρώ ότι αυτό θα μπορούσε να χρησιμεύσει
για να ευαισθητοποιηθεί ο κόσμος
και να προσέχει.
Την επόμενη φορά που θα του προτείνουν θαυματουργή επένδυση με ακατόρθωτα κέρδη,
να θυμάται εκείνη τη Generación Zoe και εκείνον τον Κοσιτόρτο.
Μετά την πανδημία
παρατηρείται εκθετική αύξηση στις απάτες, ιδίως στις ψηφιακές.
Εκθετική αύξηση.
Οι ποινές είναι ελαφριές, άρα δεν τρέχει τίποτα.
Πολλοί αποφυλακίζονται,
παρόλο που απέσπασαν εκατομμύρια μετά από εξαπάτηση.
Δεν υπάρχουν αποτρεπτικές ποινές, δεν υπάρχουν βαριές ποινές,
για να μην το κάνουν.
Πιστεύω ότι όλοι μας κινδυνεύουμε
από την πιθανότητα να μας εξαπατήσουν.
Υπάρχουν παρόμοιες οργανώσεις
που ψάχνουν τα αδύνατα σημεία μας για να μας παρασύρουν,
για να ρίξουν το αγκίστρι εκεί που ξέρουν ότι θα τσιμπήσουμε.
Η ιστορία με τη Zoe ήταν όλο διακυμάνσεις.
Στην αρχή ήταν κάτι συναρπαστικό,
αλλά σίγουρα ένιωσα
απογοήτευση.
Και δεν μπορούσα να αλλάξω τίποτα.
Ήταν
σαν ερωτική απογοήτευση.
Μια προδοσία
της εμπιστοσύνης,
των ονείρων μας, των προσδοκιών μας,
που μας έκαναν να ξαναζήσουμε.
Όλα είχαν πλέον χαθεί.
Απ' τον έρωτα περάσαμε στον θυμό και μετά στο μίσος.
Πρώτα θύμωσα με τον εαυτό μου. "Πώς την πάτησες έτσι;"
Ένιωθα απαίσια.
Μετά θύμωσα με τον ίδιο τον Λέο.
Υπήρχε ένα αίσθημα εγκατάλειψης,
απελπισίας, αγωνίας, θλίψης.
Πολλοί άνθρωποι είχαν φοβηθεί, είχαν πέσει σε κατάθλιψη.
Πολλοί έκαναν απόπειρα αυτοκτονίας.
Διαλύθηκαν οικογένειες, καταστράφηκαν γάμοι.
Κάποιοι είχαν επενδύσει κληρονομιές, άλλοι το σπίτι τους,
Δεν είχαν πού να ζήσουν, δεν είχαν τίποτα.
ΔΩΣΕ ΤΑ ΛΕΦΤΑ ΠΙΣΩ
Δεν υπάρχει περίπτωση
ένας άνθρωπος με την παραμικρή ανθρωπιά
να διαπράττει τόσο απάνθρωπες πράξεις.
Μόνο ένας κοινωνιοπαθής.
ΦΥΛΑΚΕΣ ΜΠΟΥΕΡ ΚΟΡΔΟΒΑ, ΑΡΓΕΝΤΙΝΗ
Δεν νιώθω υπεύθυνος για ό,τι έγινε.
Όταν επιτίθεσαι σε μια εταιρεία, όταν τη βλάπτεις,
ποια εταιρεία θα άντεχε;
Ποια εταιρεία θα ήταν αξιόπιστη;
Ποτέ δεν σκέφτηκα ότι η Zoe ήταν απάτη. Και δεν το πιστεύω.
Πιστεύω ότι το σύστημα, αυτός ο κόσμος, μας την έφερε.
Και πιστεύω
ότι την πληρώνω εγώ γι' αυτό.
Μπορώ να ζητήσω συγγνώμη από τα θύματα.
Από τον Ιούνιο του 2024, αν μου επιτρέψουν να δουλέψω από εδώ,
έχω σταθερό τηλέφωνο εδώ.
Έχω τη δυνατότητα, δεν ήταν η πρώτη φορά που πλούτιζα.
Έγινα εκατομμυριούχος στα 24.
Θα τους επιστρέψω τα χρήματα τα επόμενα χρόνια.
Θα συνεχίσω να προχωράω.
Ο χρόνος περνάει.
Μακάρι να ήμουν 35 χρόνων.
Αυτό με πέτυχε στα 53 μου.
Πόσο θα κρατήσει; Δεν ξέρω.
Αλλά δεν θα σηκώσω το χέρι
για να αναλάβω την ευθύνη για κάτι που δεν έκανα.
ΕΧΟΥΝ ΠΡΟΦΥΛΑΚΙΣΤΕΙ ΟΙ ΛΕΟΝΑΡΝΤΟ ΚΟΣΙΤΟΡΤΟ,
ΜΑΞΙΜΙΛΙΑΝΟ ΜΠΑΤΙΣΤΑ, ΚΛΑΟΥΝΤΙΟ ΑΛΒΑΡΕΣ ΚΑΙ ΣΙΛΒΙΑ ΦΕΡΜΑΝΙ
Η ΡΟΣΑ ΜΑΡΙΑ ΓΚΟΝΣΑΛΕΣ ΦΥΓΟΔΙΚΕΙ. Ο ΛΟΥΙΣ ΙΡΙΜΙΑ ΒΡΙΣΚΕΤΑΙ ΣΤΟ ΝΤΟΥΜΠΑΪ.
ΥΠΑΡΧΟΥΝ ΔΕΚΑΔΕΣ ΚΑΤΗΓΟΡΟΥΜΕΝΟΙ ΣΕ ΟΛΟΝ ΤΟΝ ΚΟΣΜΟ.
ΑΣΚΗΘΗΚΕ ΔΙΩΞΗ ΣΕ ΑΡΚΕΤΟΥΣ. ΠΟΛΛΟΙ ΔΗΜΙΟΥΡΓΗΣΑΝ ΝΕΕΣ ΕΤΑΙΡΕΙΕΣ.
Υποτιτλισμός: Μάρθα Λυρώνη